open-index/open-wikipedia-markdown huggingface dataset:
立方公里

**立方公里**（英文：cubic kilometre，符號：km³）係體積單位，1立方公里等如長、闊、高都係1公里嘅立方體嘅體積，等如1000000000立方米。

## 容積單位換算
1 立方公里 = 1000000000 公秉 = 1 太升(TL)

## 體積單位換算
1 立方公里 = 1000 立方公引 = 1000000 立方公丈 = 1000000000 立方米
立方公引

**立方公引**（英文：cubic hectometre，符號：hm³）係體積單位，1立方公引等如長、闊、高都係1公引嘅立方體嘅體積，等如1000000立方米。

## 容積單位換算
1 立方公引 = 1000000 公秉 = 1 京升(GL)

## 體積單位換算
1 立方公引 = 1000 立方公丈 = 1000000 立方米
狒狒

狒狒（英文叫做Baboon），係一種猴科（又叫舊世界猴，Old World monkey ）靈長類哺乳動物，體型比較大，總共有六種（亦有啲學者話五種）。 阿拉伯狒狒（Hamadryas baboon）、幾內亞狒狒（ Guinea baboon）、橄欖狒狒（Olive baboon，又叫做東非狒狒、阿努比斯狒狒、橄欖狒狒）、黃狒狒（Yellow baboon，又叫做草原狒狒）、金達狒狒（Kinda baboon）同埋查克瑪狒狒（Chacma baboon，又叫做豚尾狒狒）。
鯉科

**鯉科**係鯉形目下面一個科，亦係脊椎動物入面最大嘅科，有超過370個屬同三千個品種。
鰂魚

**鰂魚**（，學名：***Carassius auratus***），通**鯽魚**（），係鰂屬下面一個種，係世界各地都好常見嘅淡水食用魚。

## 名
鰂魚本嚟意思係「烏鰂」，即係墨魚，而家變成形容呢隻淡水魚。

## 參考

## 睇埋
*金魚
鯉形目

**鯉形目**係輻鰭魚綱下面一個目，亦係淡水魚入面最大嘅目，有12個科同超過四百個屬。
輻鰭魚

**輻鰭魚**係魚最主要嘅綱，鰭似輻射形狀，有差唔多99%、超過三萬個品種嘅魚都歸落呢個綱。
東帝汶國會

**東帝汶國會**，全名**東帝汶國家議會**（，），係東帝汶嘅一院制議會。最近一次嘅國會選舉係2012年，下一屆選舉係2017年。

## 構成
### 法律依據
根據東帝汶憲法嘅規定，「政府應按憲法同法律嘅規定來統治」、「國家機關由共和國總統、國民議會、政府機構同各級法院組成」、「國民議會係東帝汶民主共和國國體嘅組成部分之一，代表全體東帝汶人民，總括立法大權，決策國家施政」，呢啲條文係國民議會嘅法律依據同權力來源。

### 候選資格
東帝汶憲法並冇明確規定國民議會議員嘅候選資格，但由於憲法規定「東帝汶公民有結社自由」同「東帝汶各政黨，應按照佢哋基於直接普選而被授予嘅民意基礎參與政治權力」，喺實際運作度候選人必須係東帝汶政黨嘅一員先至得。

### 產生辦法
東帝汶憲法規定，「國民議會應按照普遍而自由、直接、平等嘅原則，以不記名投票嘅方式，由一人一票選舉產生」，議員人數「唔少於52個，但唔多過65個」，每屆任期「應有五年」。

### 職能權限
按照東帝汶憲法規定，下面嘅權限係由國民議會行使：

* 審查國家預算。「國民議會應就預算系統制定法律」、「國民議會應就國家規劃同預算、決算嘅報告進行審查」、「國民議會應就預算嘅執行情況進行監督」。

## 評價
聯合國開發計劃署（UNDP）讚揚東帝汶國民議會「呢幾年裡面，國民議會喺建設東帝汶民主政治方面取得明顯進展」、「面對各種艱巨挑戰，包括衝突同暴力，國民議會依然係民主嘅堡壘，係為各種討論同建設性批評提供空間同政治包容嘅地方」，同埋喺促進婦女政治參與同提高婦女政治地位方面起到積極作用。

## 註

## 連出去
* 東帝汶國會網頁（達頓文、葡文內容）
湯馬素特蘭尼

**湯馬素特蘭尼**（，；）係意大利嘅足球員，司職守門員，效力過昆士柏流浪同AC米蘭。

2015年11月12號，湯馬素因病發死咗，終年20歲。

## 註

類:意大利足球員
類:昆士柏流浪球員
類:AC米蘭球員
唐氏

**唐**（）係唐人姓氏，喺《百家姓》裏頭排第64位。

## 名人
*唐蒙：漢朝人物
*唐寅：大明才子，即係唐伯虎
*唐甄：大清思想家
*唐廷樞：大清洋務運動代表人物
*唐景崧：臺灣民主國大總統
*唐紹儀：中華民國頭一任國務總理
*唐滌生：香港粵劇劇作家
*唐鳳：中華民國數位發展部長，原名唐宗漢
*唐翔千、唐英年兩仔爺：香港政商界人物
*唐文龍：香港演員、歌手、生意人同節目主持
*唐詩詠：香港演員同節目主持
*唐碧霞：香港藝人，曾參演電影《初戀日記：賤男蜜擾》
唐 (搞清楚)

**[[大唐|唐]]**係中國主要朝代，亦可以係：
*中國嘅代稱，譬如唐人
*後唐，五代十國政權
*南唐，五代十國政權
*唐氏，姓氏
夏氏

**夏**（）係唐人姓氏，喺《百家姓》裏頭排第154位。

## 名人
*夏圭：南宋畫家
*夏元淳：明末抗清烈士
*夏丏尊：中國近代教育家
*夏令震：即元彪，香港影星
*夏竹欣：香港藝人
*夏泳迦：香港親中派人士，南昌關愛社社區主任，九社聯成員
崔氏

**崔**（）係唐人姓氏，喺《百家姓》裏頭排第189位。

## 名人
*崔瑗（78—143）：東漢書法家
*崔浩（381—450）：北魏政治人物
*崔顥（？—754）：大唐詩人
*崔與之（1158—1239）：南宋臣子
*崔嵬（1912—1979）：中國電影導演同演員，原名崔景文
*崔琦（1939—）：美國物理學家，諾貝爾物理學獎得主
*崔世安（1957—）：澳門特別行政區行政長官
*崔世平（1960—）：澳門政治人物
*崔健（1961—）：中國歌手，原名崔建軍
*崔永元（1963—）：中國主播
*崔詠梅（1969—）：中國排球員
*崔錦棠（1969—）：香港足球、田徑同三項鐵人運動員、講波佬同演員
*崔建邦（1979—）：香港藝人
*崔迪（Trady，1982—）：中國歌手
*崔可迪（1985—）：香港歌手，組合Myar成員，外號阿Lu
*Arho Sunny（1986—）：香港YouTuber，原名崔智雄
*崔萬平（1986—）：中國作曲家同音樂製作人
*崔潔彤（1987—）：香港廣播節目主持同模特兒
*崔碧珈（1988—）：香港演員
*崔浩然（1993—）：香港劍擊運動員
*崔弦亮（？—）：中國作曲家同音樂製作人
*崔志雄（？—）：香港會計師
*崔惟楷（？—）：臺灣填詞人
康氏

**康**（）係唐人姓氏，喺《百家姓》裏頭排第88位。

## 名人
*康有為：清末民初政治人
*康廣仁（康有溥）：戊戌六君子之一
*康克清：中共元帥朱德老婆
*康華：香港藝人
*康輝：中國央視新聞主播、春晚主持人
戴氏

**戴**（）係唐人姓氏，喺《百家姓》裏頭排第116位。

## 名人
*戴進：明代畫家
*戴震：清代思想家
*戴夢夢：香港藝人
*戴畹旂：香港藝人
*戴耀廷：香港佔中發起人
蕭氏

**蕭**（）係唐人姓氏，亦係契丹人嘅姓，喺《百家姓》裏頭排第99位。

## 名人
*蕭何：漢代臣子
*蕭道成：南朝齊開國皇帝
*蕭衍：南朝梁開國皇帝
*蕭統：蕭衍嘅大仔，昭明太子
*蕭撻凜：契丹人，蕭思溫族侄，遼朝將領
*蕭綽：遼景宗睿智皇后
*蕭朝貴：太平天國其中一王
*蕭楚女：無產階級革命家
*蕭之楚：國民軍抗日將領
*蕭萬長：中華民國副總統
*蕭志美：美籍華裔時尚設計師
*蕭笙：香港電視編導
*蕭百君：香港有錢人同馬主
*蕭若元：香港傳媒人，外號「蕭才子」
*蕭定一：香港生意人
*蕭正楠：香港藝人
*蕭楚基：海皇粥店集團執行董事
*蕭煒忠：香港生意人，民建聯成員
*蕭彤雯：臺灣知名美女電視新聞主播

## 睇埋
*肖氏
邵氏

**邵**（）係唐人姓氏，喺《百家姓》裏頭排第102位。

## 名人
*邵雍：北宋思想家
*邵醉翁、邵邨人、邵山客、邵逸夫四兄弟：香港電影製作人
*邵維鍔：邵醉翁嘅大仔，大馬馬來電影公司製片廠負責人
*邵在德：邵邨人嘅孫仔，香港企業家
*邵珮詩：香港藝人
鄒氏

**鄒**係唐人姓氏，喺《百家姓》裏頭排第35位。

## 名人
*鄒忌：戰國時代齊國人
*鄒衍：戰國陰陽家學派創始人
*鄒容：清末民初資本階級革命家
*鄒文懷、鄒定歐兄弟：香港電影製作人，橙天嘉禾嘅創辦人

## 睇埋
*周氏
雷氏

**雷**係唐人姓氏，喺《百家姓》裏頭排第69位。

## 名人
*雷義：東漢名士
*雷萬春：大唐儒家將領
*雷震：中華民國政治人物
*雷鋒：中華人民共和國樹立嘅榜樣
*雷霆：新鴻基地產副董事總經理
*雷瑞德、雷覺坤兩仔爺：九龍巴士嘅其中一位開山鼻祖
*雷兆光、雷兆森、雷兆貞：雷覺坤家族後人
*雷頌德：香港音樂人
*雷有暉：香港唱作人，組合太極樂隊成員
*雷碧娜：香港粵語配音員
*雷霆：香港粵語配音員
*雷葆文：香港設計師，2017年香港小姐競選冠軍雷莊𠒇老豆
*雷莊𠒇：2017年香港小姐競選冠軍
雷 (搞清楚)

**[[雷]]**係閃電聲，亦可以係：
*雷暴，天氣現象
*雷氏，姓氏
*雷 (超級電腦)
## 睇埋
*雷電 (搞清楚)
大江健三郎

**大江健三郎**（，）係日本當代存在主義作家，喺日本四國偏僻嘅山村出世，東京大學讀法國文學，1957年正式喺文壇出道，有「學生作家」、「川端康成第二」等美譽。

佢喺1994年攞到諾貝爾文學獎。
川端康成

**川端康成**（），係日本近代作家，1968年攞諾貝爾文學獎，係第一個攞諾貝爾文學獎忌日本人。

## 著作
*倉木先生的葬禮（1914年）
*招魂祭一景（1921年）
*油（1921年）
*南部氏的作風（1921年）
*林金花的憂鬱！（1923年）
*會葬的多人（1923年）
*十六歲的日記（1925年）
*伊豆舞娘（1926年）
*死者之書（1928年）

## 出面網頁

*
Windows 8.1

**Windows 8.1**（開發代號Windows Blue）係一個微軟NT作業系統，正式版喺2013年10月17號公開發售，係Windows 8嘅改良版。

Windows 8.1後續系統係Windows 10。Windows 8.1主流支援已經喺2018年1月9號到期，延伸支援會喺2023年1月10號到期。
普林斯頓大學

**普林斯頓大學**（，粤音**篇士敦大學**）係美國紐澤西州普林斯頓嘅一間大學，1746年創校，係美國前身十三殖民地第四間開辦嘅高等教育院校，亦係長春藤聯盟成員。

## 舊生
* 占士麥迪遜，第四任美國總統（1809年─1817年），被譽為「美國憲法之父」。
* 伍德羅威爾遜，第28任美國總統，亦做過普林斯頓大學校長同新澤西州州長。

## 出面網頁

* 

類:紐澤西州
Windows 2000

**Windows 2000**係個微軟作業系統，2000年2月開始賣，屬Windows NT產品線，主要係商用。而佢嘅改良版本Windows XP就開始可以家用。
伍德羅威爾遜

**伍德羅威爾遜**（，）係第28任美國總統，亦做過普林斯頓大學校長同新澤西州州長。

1919年，佢憑住幫手重建一戰後嘅世界秩序，包括擬定《梵爾賽條約》、籌建國際聯盟，獲頒諾貝爾和平獎。

佢嘅出名金句有：「為咗民主，我哋一定要令世界安全。」

## 出面網頁

類:大學校長
法人團體

**法人團體**（）喺公司法入面，指由一班人組成嘅公司法團，佢自身嘅獨立法律地位（）。可以藉公司法團自身備有嘅圖章，起訴同被起訴。

## 睇埋
*公司
*有限公司

## 攷

類:公司法
有限公司

**有限公司**（英文：**limited company**）係公司嘅一種，指股東嘅責任局限咗，萬一公司清盤，都唔會影響到股東嘅個人財產。

有限公司可以再分做股份有限公司同擔保有限公司，公司清盤嗰陣，兩類公司股東嘅責任分別係股本同埋擔保金。

## 睇埋
*無限公司
滑膛槍

**滑膛槍**係槍嘅一種，槍管入面無膛線，發射時要用膊頭托住嘅長槍，係14世紀到19世紀嘅好多步兵用到嘅裝備。
東洋刀

**東洋刀**又叫**日本刀**、**武士刀**，係日本傳統嘅刀劍類武器，主要由武士用，主要分做刀、脇差、太刀等等嘅種類。
刀 (東洋刀)

**刀**係東洋刀嘅一種，係武士常用嘅武器劍，喺室町時代開始出現，約莫長60–73cm、重1.1–1.3kg。
騎士堡

**騎士堡**（）係敘利亞一座十字軍東征時代嘅城堡，現存建築係1142年到1170年起，係現存保留得最好嘅一座十字軍城堡，2006年畀聯合國教科文組織列入世界遺產。

類:城堡
小蝙蝠亞目

**小蝙蝠亞目**（學名：**Microchiroptera**）係喺翼手目入面嘅一個亞目，包括咗體型比較細嘅蝠鼠。

## 睇埋
*大蝙蝠亞目
狐蝠科

**狐蝠科**（學名：**Pteropodidae**）係翼手目入面嘅**大蝙蝠亞目**（學名：**Megachiroptera**）唯一一個科，包括咗體型比較大嘅蝠鼠。

## 睇埋
*小蝙蝠亞目
憲制性法律

**憲制性法律**（英文：**Constitutional law**）係一個國家制定行政、立法、司法基本原則嘅法律體制，不過唔係每個國都有成文憲法，亦可透過習慣法等方式體現憲制性法律。

## 睇埋
*憲法
西馬

**西馬**，又叫**馬來西亞半島**、**西馬來西亞**、**馬來亞**，係東南亞一個區域，喺馬來半島南面，依家係馬來西亞西面嘅領土，地理上亦會包埋星加坡。

西馬總面積大約130,590平方公里（50,420平方英里）。北面同泰國接壤（其中吉蘭丹州同泰國嘅陶公府接壤，而玻璃市、吉打州同霹靂州亦同沙敦府、惹拉府同宋卡府接壤），南面同星加坡通過新柔長堤同馬新第二通道相連，西面同西南面隔住馬六甲海峽同印尼蘇門答臘島相望。其中，南中國海將西馬同東馬分隔。

馬來半島佔馬來西亞人口大約80％。同時，主要馬來西亞嘅經濟、財政、商業、金融活動都集中喺呢度。

## 人口

馬來人係西馬最大族群，佢哋接近全部人都信回教。同時，亦有好多華人同印度人住喺西馬。另外，Orang Asli 原居民亦有大約140,000人，佢哋多數住喺半島內陸地區。

## 分區

馬來西亞半島地區由馬來西亞11個州同兩個聯邦直轄區組成，亦有東西之分，其中東海岸係指面向南中國海同太平洋嘅區域，而西海岸係指面向馬六甲海峽同印度洋區域。

西海岸因人口相對密集而普遍被細分為北、中、南三部。雖然柔佛州東面面向南中國海，但係西部同南部面向馬六甲海峽同柔佛海峽，佢仍然被視為西海岸州属嘅一部分。

* 北馬：玻璃市州、吉打州、檳城州同霹靂州北部
* 中馬：霹靂州南部、雪蘭莪州、吉隆坡同布城
* 南馬：森美蘭州、馬六甲州同柔佛州
* 東海岸：吉蘭丹州、登嘉樓州同彭亨州

## 睇埋
*東馬

## 參考
馬來亞 (搞清楚)

**[[馬來亞]]** (，；）除咗可以指東南亞一個區域，重可以係：

## 政治及歷史
*英屬馬來亞（1785年—1946年）：前英國屬地
*馬來亞聯邦（1946年—1948年）：前英國屬地
*馬來亞聯合邦（1948年—1963年）：前英國屬地

## 地理
*馬來半島：又叫馬來亞半島，馬來亞廣義上嘅範圍

## 媒體藝術
* 《》，1949年美國電影，描述日本佔領馬來半島
* 《》，2009年印度電影
* 《》，菲律賓報章

## 其他
* ，維多利亞女王級五號艦
馬來半島

**馬來半島**，又叫**馬來亞半島**，係東南亞一個半島，亦係馬來亞廣義上嘅範圍，包括馬來西亞西部、緬甸南部同泰國南部。佢北面連住中南半島，東面係太平洋嘅南中國海，西面係印度洋嘅安達曼海，南面係馬六甲海峽同蘇門答臘。

## 氣候
馬來半島喺赤道附近，主要係熱帶氣候，潮濕、炎熱多雨。每年四月至十月多數吹四南風，十月至二月間中吹東北風。

## 植物
馬來西亞中部係茂密熱帶雨林高原，呢種雨林係馬來半島獨特植物之一。

## 喺亞洲位置
國際象棋嘅棋

**國際象棋嘅棋**係玩國際象棋用到嘅棋，正統棋有6種，每邊總共16隻。

## 一覽
* 1隻王
* 1隻后
* 2隻車
* 2隻象
* 2隻馬
* 8隻卒

## 睇埋
*國際象棋嘅唔正統棋
王 (國際象棋)

**王**（，符號：♔、♚）係國際象棋嘅棋，係最緊要嘅棋，逼死對方嘅王係遊戲嘅最終目標。喺英文地方，代數記譜法入面會用字母K嚟代表王，係「king」嘅第一個字母，不過喺西班牙文、葡萄牙文地方，就用R嚟代表，因為係「」或者「」嘅第一個字母。因為王係唔可以用嚟交換，所以用呢個角度睇佢嘅相對價值係無限大；不過有啲棋手就根據佢嘅機動性、安全同殘局入面嘅戰鬥力，定佢嘅相對價值為2至4分，大約等於一隻騎士或者主教（約3分）。

喺成局棋局入面，一個棋手行完一步之後王唔可以係被人攻擊緊。即係話如果原本王被人攻擊嘅話，棋手喺呢一步一定要令王脫離被人攻擊嘅狀態，如果無任何符合規則嘅行法可以令王脫離攻擊，就謂之被人將死（checkmate）。喺平時同屋企人、朋友捉棋嘅時候，好多人會喺攻擊對手嘅王嘅時候嗌「將軍！」（Check!）或者將死對手嘅時候嗌「將死！」（Checkmate!），喺FIDE規則入面，呢個行為唔係必需嘅，不過亦都無禁止。

王嘅行法係橫直斜行一格。如果王未郁過，再加上一啲條件嘅話，就可以行一種特別嘅行法，叫入堡（王車易位）。

## Unicode
Unicode入面有兩個符號係代表王：

♔ U+2654 White Chess King (HTML &amp;#9812;)

♚ U+265A Black Chess King (HTML &amp;#9818;)

## 參考資料

### 書目
*
* 
*
*
*
*FIDE Handbook: Laws of Chess

## 睇埋
后 (國際象棋)

**后**（♕、♛）係國際象棋嘅棋，係實力最勁嘅棋，死咗就好易輸。行法係橫直斜行幾多格都得。
城堡 (國際象棋)

**城堡**（，♖、♜，有啲人叫佢做**車**）係國際象棋嘅棋，形狀係好似一座城堡噉，行法係橫或者直行幾多格都得，不過唔可以跳過其他棋，另外有一個特殊行法王車易位，可以同時郁國王同埋一隻城堡。

棋局開始嘅時候，白、黑雙方各有兩隻城堡，都係a、h行各一隻，白城堡喺第1行，黑城堡就喺第8行。開局嘅時候全部城堡都係郁唔到嘅，一般要到中局或者殘局城堡先會發揮最強嘅功效。喺國際象棋理論入邊，城堡嘅價值相當於五隻兵。城堡喺開放嘅直行入邊好強，因為可以控制哂成行。同城堡有關嘅戰術包括砲台、第七橫行城堡、底線將殺等等。
主教 (國際象棋)

**主教**（，♗、♝）係國際象棋嘅棋，行法係斜行幾多格都得，不過唔可以跳過其他棋。

## 主教城堡比值問題
如果用棋子喺每個位置平均可以控制到嘅棋格去計嗰隻棋嘅價值，咁就有下面嘅公式計算**主教**同城堡嘅價值比。

 f(m,n)=\frac{ 2( n - 1 ) ( 3m - n - 1 ) }{ 3m( m + n - 2 ) } \ ,\ m >= n

公式入面嘅  m , n  係棋盤嘅長同闊嘅棋格數目。

當棋盤係正方形嘅時候，可以簡化做：
 f(n) = f(n,n) = \frac{2n-1}{3n}

如果用標準嘅國際象棋棋盤嚟計：f(8,8) = \frac{5}{8}

即係話**主教**嘅價值大概係城堡嘅5\over 8（只做參考，實際價值有唔同嘅計法，同埋係唔同嘅局勢，有唔同嘅價值）。

喺好大嘅正方形棋盤：
 \lim_{n\to\infin} f(n) = \frac{2}{3}

喺好大嘅 1比k 格棋盤：
 \lim_{n\to\infin} f(kn,n) = \frac{2( 3k - 1 )}{ 3k (k+1) }

## 睇埋
*國際象棋
*城堡
*騎士巡邏
騎士 (國際象棋)

**騎士**（♘、♞）係國際象棋嘅棋，行法係好似一個「L」字咁，打直兩格打橫一格，或者打橫兩格打直一格，同中國象棋嘅馬唔同，國際象棋嘅騎士係無棘馬腳呢樣野嘅。

## 睇埋
*騎士巡邏
*國際象棋
*中國象棋
*悶殺
卒 (國際象棋)

**卒**（♙、♟）係國際象棋嘅棋，係實力最弱嘅棋。行法係第一步向前行一或兩格，之後每次向前行一格，但食棋可以打斜行一格。
袁逢

**袁逢**，字**周陽**，係東漢漢靈帝劉宏嘅大臣，官拜司空。佢係袁彭個侄，袁紹同袁術阿爸。
日向礁

**日向礁**係黃海上嘅一個暗礁，歸中國江蘇鹽城管，但南韓聲稱有主權，起咗個新名叫**可居礁**。
崑曲

**崑曲**，又叫**崑劇**，係中國一種戲曲，起源自元末明初嘅蘇州崑山，並喺蘇州、上海、無錫一帶廣泛流傳到依家。

崑劇係中國最古老嘅劇種，所以又叫做「百戲之祖」。崑劇係用崑曲呢種唱腔去演出傳奇雜劇嘅舞台表演，就好似粵劇同埋粵曲嘅關係一樣。同粵劇、粵曲一樣，崑劇同埋崑曲呢兩個詞語有時會互用，例如講崑曲嘅時候，有時其實係講緊崑劇。
崑劇基本上屬於南戲系統，所以佢用返好多南戲嘅角色行當、體制，佢同時亦都融合咗北雜劇嘅特點，以生、旦、淨、末、醜、外、貼呢七種基礎角色去演繹。
而崑劇唱嘅崑曲係中國最古老嘅戲曲聲腔，喺元未明初喺江蘇崑山一帶流行嘅唱腔，叫做「崑山腔」，佢係「崑山腔」吸收咗其他聲腔（尤其係北曲）嘅優點，改造同埋發展出嚟。

## 參考
陸上風帆

**陸上風帆**係種風帆運動，特別嘅地方係喺陸地上玩，用嘅係裝咗帆嘅三輪車。呢種運動喺南朝梁蕭繹做太子嗰陣已經玩過，而歐洲嘅陸上風帆就喺1600年嘅法蘭德斯首先出現。
廿四孝

《**廿四孝**》，即《**二十四孝**》，係中國一本收錄廿四個表現咗孝道嘅事跡嘅書，由元代郭居敬編錄。

## 主角
# 虞舜（上古）
# 漢文帝劉恆（西漢）
# 曾參（春秋）
# 閔損（春秋）
# 仲由（春秋）
# 董永（東漢）
# 郯子（春秋）
# 江革（東漢）
# 陸績（三國）
# 唐夫人（唐代）
# 吳猛（晉代）
# 王祥（晉代）
# 郭巨（晉代）
# 楊香（晉代）
# 朱壽昌（北宋）
# 庾黔婁（南齊）
# 老萊子（春秋）
# 蔡順（東漢）
# 黃香（東漢）
# 姜詩（東漢）
# 王裒（西晉）
# 丁蘭（東漢）
# 孟宗（三國）
# 黃庭堅（北宋）
沙亞南

**莎阿南**（）係馬來西亞雪蘭莪州嘅首府，隸屬於莎阿南市政廳。莎阿南面積有290.3平方公里，2016年人口有723,890人。莎阿南北面係瓜拉雪蘭莪同士拉央、東面係八打靈再也同梳邦再也、南面係萬津、西面係巴生市。呢個城市喺1963年開城。

## 區
莎阿南一共有56個區。

## 氣候
同其他馬來西亞半島城市一樣，莎阿南屬於熱帶雨林氣候。全年氣温相對平均，平均高温係31.9&nbsp;°C，平均低温係23.2&nbsp;°C。莎阿南最熱嘅月份係3月，而大雨主要集中喺11月，當東北季候風喺10月至第二年3月有影響當地。莎阿南全年整體上潮濕。

## 人口
根據馬來西亞統計局數據，2010年莎阿南總人口有541,306人。

## 交通
莎阿南周邊有發達公路網絡，當中聯邦大道（Federal highway）將莎阿南同馬來西亞首都吉隆坡相連，另外，其他州屬人士亦可以牙直利大道（Guthrie Corridor）、莎阿南大道（Kesas）、新巴生河流域大道（NKVE）到達莎阿南。

## 經濟
莎阿南經濟包括同政府以及州政府相關嘅部門，因為佢係雪蘭莪嘅首府。政府部門以外，莎阿南主要經濟係製造業，其次係服務業。

馬來西亞連鎖超市Giant Hypermarket嘅總部喺莎阿南。

製造業對莎阿南經濟起咗好重要作用，其中大部分集中喺峇都知甲地區同埋Seksyen 26、27同28地區。主要工廠包括CSR製糖廠、Fraser and Neave、 Panasonic-Matsushita 等。

莎阿南亦有少部分汽車行業運作，最出名係Volvo，佢係馬來西亞第一間同歷史最悠久嘅汽車組裝廠。馬來西亞國產車公司寶騰喺莎阿南成立，總部亦喺嗰度。就算寶騰喺霹靂州丹絨馬林有一間更加大嘅組裝廠，但係佢哋仍然有營運莎阿南嘅組裝廠。豐田汽車（UMW旗下）都喺莎阿南設有組裝廠。

## 宗教

## 旅遊

*Garden of Islamic Arts

*Sultan Alam Shah 博物館（Selangor State Museum）

## 體育

莎阿南擁有設施齊全嘅運動場館，叫做Kompleks Sukan Shah Alam 或者 *Shah Alam Sports Complex*。

## 休閒

### Uptown Shah Alam
Uptown Shah Alam 喺 Section 24 近 LKSA highway。呢度係當地人一個好受歡迎嘅地方，嗰度唔單只係跳蚤市場，仲會有小食擋同特別活動包括音樂會同遊戲攤擋。

### Bon Odori

Bon Odori（）係Obon期間舉行嘅年度活動，係日本佛教嘅習俗，以紀念祖先已逝（已故）嘅精神。喺馬來西亞，每年檳城同雪蘭莪莎阿南第21區嘅Panasonic Sports Complex都會舉行細規模嘅Bon Odori節慶。呢個節日主要畀當地人了解日本文化，呢個節日提供各種日本美食同飲品、藝術同舞蹈。馬來西亞嘅慶祝活動，尤其係城市入面嘅慶祝活動，傾向於文化而唔係宗教起源。入場唔使錢，而呢個活動由吉隆坡日本學會（The Japan Club of Kuala Lumpur）、吉隆坡日本學校同日本大使館搞。

### Wet World
Wet World 係馬來西亞最大連鎖水上樂園集團。馬來西亞一共有3個地點有Wet World，分別喺雪蘭莪莎阿南、柔佛峇株巴轄同埋森美蘭Pedas。

## 大件事

2006年10月19號，一名蒙古女郎阿爾丹杜雅·沙麗布（Altantuya Shaariibuu）喺沙亞南區暗角處，俾人用C-4炸藥殺害，或者被殺後俾人用C-4炸藥毀屍滅跡。

## 友好城市
* 泗水
* 河南

## 註

## 參考
多傑雄登

多傑雄登（藏文：**རྡོ་རྗེ་ཤུགས་ལྡན་**，威利轉寫:rDo-rje Shugs-ldan，意思係「力氣大嘅持金剛神」），係藏傳佛教格魯派傳統上信奉嘅金剛護法神，但歷代多有爭議，第十三世達賴喇嘛就曾頒布禁令，禁止呢項信仰。

從1970年代開始，第十四世達賴喇嘛多次公開反對多傑雄登信仰，1996年佢更加頒布禁令：信奉多傑雄登嘅信徒，無得參加格魯派嘅法會、亦無得接受灌頂。此舉引發西藏人社區內部唔同嘅聲音，反對者認為呢種做法係宗教迫害，迫使多傑雄登嘅信徒因為怕被人歧視而離開藏人社區。支持者則認為，多傑雄登信仰鼓勵宗教唔寬容，應該禁止。
雲罅光

**雲罅光**係天上面雲同雲之間嘅罅透出嚟嘅一條條射線形狀嘅太陽光嘅現象，通常出現喺日落或者多雲嘅時間。

## 睇埋
*瑞利散射
石上宅嗣

**石上宅嗣**（）係日本奈良時代嘅學者，精通​​中國典籍，識寫書法、作唐詩。
抽氣過濾法

**抽氣過濾法**係種過濾液體嘅方法，需要用到布氏漏斗、布氏燒瓶同埋真空泵，通常用喺再結晶實驗上面。
雷峰塔

**雷峰塔**係中國浙江杭州一座塔，喺開寶八年（975年）由吳越國忠懿王錢俶起，1924年冧咗，到2002年重建。
耶律德光

**耶律德光**（；），係大遼第二個皇帝，927年到947年在位，跟廟號叫**遼太宗**（）。

## 生平
佢喺902年出世，係耶律阿保機嘅第二仔。

927年，耶律德光繼位統治契丹。

938年，改元會同。

944年1月，契丹開始攻打後晉。

946年12月，後晉將領杜重威、李守貞、張彥澤等人帶住20萬晉軍向契丹投降。

947年1月，後晉出帝石重貴向契丹投降。947年二月，耶律德光改國號做「大遼」，改元大同。河東節度使劉知遠喺呢個月自立做皇帝，國號漢，即係後漢。四月，耶律德光由汴京返番北方。947年5月，耶律德光過身。之後由佢個姪耶律阮繼位。

## 參考
耶律璟

**耶律璟**（），係大遼第四個皇帝，951年到969年在位，跟廟號叫**遼穆宗**。

耶律璟係前任皇帝遼世宗耶律阮嘅堂細佬，亦係遼太宗耶律德光嘅大仔，951年即位，年號應曆，雖然佢討厭女色，但佢就鍾意飲酒，天矇光先睏覺，成日睏到黃朝白晏先至起身，所以佢長時間唔理朝政，當時啲人叫佢做「無道睡王」。
耶律洪基

**耶律洪基**（），小字**察喇**，係大遼第八個皇帝，1055年到1101年在位，跟廟號叫**遼道宗**。

耶律洪基係遼興宗嘅大仔，6歲被封做梁王，10歲進為燕王，第二年就總理南北兩個樞密院，20歲授大元帥。道宗喺重熙二十四年（1055年）去世，耶律洪基23歲就登基做皇帝，總共做咗46年，喺壽昌七年（1101年）正月駕崩。皇位傳咗畀佢個孫耶律延禧。

## 評價
耶律洪基信佛，在位期間曾經起咗好多佛寺、佛塔。遼朝嘅腐朽統治引起咗各族人民嘅不滿，呢段時間，被遼朝統治者壓迫嘅女真族開始崛起，最終成為遼朝嘅掘墓人；不過，另一方面，佢派使臣去西夏，用計毒死昭簡文穆皇后，間接幫咗夏崇宗振興西夏皇權，對西夏亦有一定嘅貢獻。
耶律延禧

**耶律延禧**（），字延甯，小字阿果，係大遼第九個皇帝，亦係大遼喺中原嘅最後一個皇帝，1101年到1125年在位，佢無廟號，但佢在世時嘅尊號叫做**天祚皇帝**，而遼朝滅亡嗰陣，佢就畀金朝封做**海濱王**，史稱**遼天祚帝**、**海濱王**。

## 在位期間
1101年開始用乾統年號。1111年改用天慶年號。

1114年，女真族嘅完顏阿骨打起兵反遼，遼軍響出河店之役輸咗。1120年，金兵攻佔遼上京臨潢府。

1121年，改年號做保大。

保大二年（金天輔六年，1122年）正月，金兵攻佔遼中京，之後連遼西京大同府都失守埋。由於遼南京地區同天祚帝嘅聯繫中斷，於是耶律淳就喺嗰度登基做皇帝，將遼國剩低嘅控制區一分為二，但耶律淳好快就過身。同年十二月，遼南京失守。

1125年二月，遼天祚帝畀金兵俘虜，（唔計西遼嘅話）遼朝滅亡。

## 世系
* 爺爺：遼道宗耶律洪基
* 阿爸：遼昭懷太子耶律濬（追贈遼順宗大孝順聖皇帝）
* 阿媽：貞順皇后蕭氏

## 參攷

*《遼史》卷二十七·列傳第二十七：「天祚皇帝，諱延禧，字延甯，小字阿果。道宗之孫，父順宗大孝順聖皇帝，母貞順皇后蕭氏。大康元年生。六歲封梁王，加守太尉，兼中書令。後三年，進封燕國王。大安七年，總北南院樞密使事，加尚書令，為天下兵馬大元帥。」
大遼皇帝一覽

下面係**[[大遼]][[皇帝]]一覽**：

*遼太祖耶律阿保機（耶律億）
*遼太宗耶律德光
*遼世宗耶律阮
*遼穆宗耶律璟
*遼景宗耶律賢
*遼聖宗耶律隆緒
*遼興宗耶律宗真
*遼道宗耶律洪基
*遼天祚帝耶律延禧
西夏皇帝一覽

下面係**[[西夏]][[皇帝]]一覽**：

*夏景宗李元昊（夏太宗李德明個大仔），1038年－1048年在位。
*夏毅宗李諒祚（李元昊個仔），1048年－1068年在位。
*夏惠宗李秉常（李諒祚個仔），1068年－1086年在位。
*夏崇宗李乾順（李秉常個仔），1086年－1139年在位。
*夏仁宗李仁孝（李乾順第二仔），1139年－1193年在位。
*夏桓宗李純佑（李仁孝個仔），1193年－1206年在位。
*夏襄宗李安全（李純佑嘅堂兄），1206年－1211年在位。
*夏神宗李遵頊（李彥宗個仔，發動政變奪位），1211年－1223年在位。
*夏獻宗李德旺（李遵頊個仔），1223年－1226年在位。
*夏末帝李睍（李德旺嘅侄），1226年－1227年在位。
耶律阮

**耶律阮**（），係大遼第三個皇帝，947年到951年在位，跟廟號叫**遼世宗**。

耶律阮係遼太宗耶律德光阿哥（遼義宗）耶律倍個大仔，亦係遼太祖耶律億嘅嫡長孫。947年5月，耶律德光過身，之後耶律阮自立做皇帝。

951年10月，耶律阮畀耶律察割殺害。之後由耶律德光個大仔（亦係耶律阮嘅堂細佬）耶律璟繼位。

## 參考
蔴雀番種 (二或三色刻類)

二色或三色刻嘅**麻雀番種**係蔴雀二色、三色順類嘅番種。

### 二色連刻
*二種花色嘅二組刻組成等差數列，數列公差為1。
*    
### 二色老少刻
*二種花色嘅二組刻組成等差數列，數列公差為8。
*    
### 二色同刻
*二種花色嘅二組刻啲數一樣。
*    
### 二色三連刻
*二種花色嘅三組刻組成等差數列，數列公差為1。
*    
### 二色三嵌刻
*二種花色嘅三組刻組成等差數列，數列公差為2。
*    
### 二色三筋刻
*二種花色嘅三組刻組成等差數列，數列公差為3。
*    
### 二色三頂刻
*二種花色嘅三組刻組成等差數列，數列公差為4。
*    
### 三色小同刻
*二種花色嘅二組刻啲數一樣 + 另一色數一樣嘅雀頭。
*    
### 三色連刻
*三種花色嘅三組刻組成等差數列，數列公差為1。
*    
### 三色同刻
*三種花色嘅，三組刻啲數一樣。
*    

### 三色三嵌刻
*三種花色嘅三組刻組成等差數列，數列公差為2。
*    
### 三色三筋刻
*三種花色嘅三組刻組成等差數列，數列公差為3。
*    
### 三色三頂刻
*三種花色嘅三組刻組成等差數列，數列公差為4。
*    
### 二色四連刻
*二種花色嘅四組刻組成等差數列，數列公差為1。
*    
### 二色四嵌刻
*二種花色嘅四組刻組成等差數列，數列公差為2。
*    
### 三色四連刻
*三種花色嘅四組刻組成等差數列，數列公差為1。
*    
### 三色四嵌刻
*三種花色嘅四組刻組成等差數列，數列公差為2。
*    
### 雲梯
*三種花色嘅四組刻組成等差數列，數列公差為1，雀頭係連續數。
*    
### 銀梯
*二種花色嘅四組刻組成等差數列，數列公差為1，雀頭係連續數。
*    
### 二色同槓
*二種花色嘅二組槓數一樣。
### 三色同槓
*三種花色嘅三組槓數一樣。
### 三色連槓
*三種花色嘅三組槓組成等差數列，數列公差為1。

類:麻雀
李睍

**李睍**（），係西夏第十個皇帝，亦係西夏最後一個皇帝，1226年到1227年在位，佢無廟號，史稱**夏末帝**。
蔴雀番種 (花牌類)

花牌類嘅**蔴雀番種**係蔴雀嘅花牌類番種。

### 正花
坐位數字一樣嘅花牌。每隻正花計一番。
* 坐位：東位1，南位2，西位3，北位4。
* 例子1：如果呢局係東風南，而玩家攞到1號或者2號花嘅話計兩番。
* 例子2：如果玩家坐南位而攞到2號花嘅話計一番。

### 一臺草
攞齊1、2、3、4唔同色嘅花牌。
### 一臺花
攞齊1、2、3、4一樣色嘅花牌。每組計兩番，唔計正花。

### 八仙過海
攞齊8隻花牌。台灣牌計八番，廣東牌計二十番，香港牌當例牌食糊。當自摸計，所以其他三家都要俾錢。除咗香港牌之外，其它玩法如果摸晒8隻花嘅話既可以選擇8隻花食糊，亦可以選擇繼續打落去直至有人食。不過如果係自己食糊先算八仙過海，否則唔可以計八仙過海。

### 七搶一
攞7隻花牌，之後如果其中一家攞到第8隻花嘅話可以搶花牌食糊。台灣牌同廣東牌計八番，香港牌當例牌食糊。出第8隻花嘅玩家包晒。
* 例子：如果玩家A攞咗7隻花牌，而玩家B攞第8隻花嘅話，A可以搶咗佢隻花兼且可以食糊，算B出銃。

不過香港牌亦有另外一種玩法，就係其中一家集齊7隻花之後可以唔使等第8隻花直接宣布食糊，計三番自摸。
類:麻雀
華師附中南海實驗高中

，全名叫，係中國廣東省佛山市嘅一間全日制嘅高級中等學校，喺南海區桂城街道東平路二號。

## 校史
*二零零二年九月：學校創辦，由華南師範大學附屬中學直接管理。
*二零一一年七月卅日，南海區教育局正式接管學校。

## 民主機構
*學生會
*學生代表大會
*學生宿舍自主管理委員會
*教師代表大會

## 交通
*佛山地鐵：
*:：南桂路站

## 參考
譚嘉儀 (模特兒)

**譚嘉儀**（，英文名：**ViVi Tam**，）係香港模特兒，路德會呂祥光中學畢業，2012年出道，2015年因為同網絡紅人達哥（林慧韡）一齊拍旅遊網站Expedia廣告而出名。
## 相關資料
*出道以嚟，譚嘉儀個樣畀人話同簡幗儀（Lillian Kan）好似，兩個人拍埋一齊影相好似兩姐妹噉。
*2015年11月，譚嘉儀有性愛短片嘅緋聞，被指係片入面嘅女主角，最終俾網民發現片中人係台灣女子。
*譚嘉儀鍾意煮嘢食，所以2017年佢去日本東京讀法國藍帶廚藝學院半年課程，期間雖然佢阿爸突然過咗身令佢好傷心，但最後都順利畢業。
* 2019年同圈外人結婚，2026年2月宣佈陀雙胞胎五個月

## 參考

## 出面網頁
* 
*
中華傳道會許大同學校

**中華傳道會許大同學校**（英文：CNEC Ta Tung School）係香港一間政府津貼男女文法小學，辦學團體係中華傳道會，1971年創校。校舍座落喺新界葵涌葵興邨。佢收錄嘅非華語學生有五十幾個，佔全體超過一成，所以中文堂要特別設計。

## 參考

## 出面網頁
* 中華傳道會許大同學校
全國獨立黨

**全國獨立黨**（英文：**National Independent Party**）係2015年1月成立嘅香港政治組織，鼓吹用激進手段推動香港獨立，自稱屬香港本土派。呢個組織因為西貢蠔涌亞視舊片廠炸彈案而被傳媒廣泛報道，不過好多本土派人士同支持者都表示喺呢單案之前未聽過呢個組織，甚至質疑事件係咪騙局或者嫁禍。

全國獨立黨已經被瓦解，連網頁都處於凍結狀態。

## 亞視舊片廠炸彈案
2015年6月15號，警方喺西貢蠔涌亞視舊片廠破獲一個炸藥庫，拘捕十個男女，年齡介乎 21 到 58 歲，佢哋涉嫌串謀製造炸彈，部份自稱係「全國獨立黨」成員。警方並搜獲可製作高爆炸性物品三過氧化三丙酮（TATP）嘅原材料、多支氣槍，同埋標示金鐘、灣仔同「炸藥庫」嘅地圖。組織曾喺網上聲言，如果政改通過，「香港人要有心理準備當日會有傷亡」。

事件引起咗唔少人嘅關注，但亦有人指出事件非常奇怪。有網民話佢哋Facebook用字古怪，如本土派用「回歸」、「蛇齋糭餅」四字次序唔對，懷疑事件係唔係嫁禍。又有網民指出，佢哋得200幾個讚好，影響力極為有限。如果有人故意想模仿本土派，其實留下呢啲言論亦無難度可言。時事評論員劉細良話，佢哋連政黨名都唔合乎政治運動嘅邏輯，又比喻事件好似當年中共喺文化大革命期間，以抓「內人黨」嘅名義去對付異己，但「內人黨」根本唔存在。

## 參考
倫敦市

**倫敦市**（），係英國乃至大不列顛島最古老嘅城市。雖然倫敦市位於大倫敦嘅中心，但係同大倫敦互不相屬。

## 參考


## 睇埋
*西敏市
西敏市

**西敏市**（），係英國英倫大倫敦一自治市，亦係倫敦市中心嘅一部份。

## 睇埋
*倫敦市
泰威

**泰威**（），全名**泰恩-威爾**，係英國英倫東北一郡，住110萬人，最大城鎮紐卡素。
佛教何南金中學

**佛教何南金中學**（英文：Buddhist Ho Nam Kam College）係香港佛教聯合會主辦第12間政府資助中學，1989年創校。校舍座落喺香港九龍觀塘區油塘高超道3號。校名「何南金」來自贊助人何式南居士嘅「何」「南」，以及佢夫人李定金嘅「金」。

## 參考


## 出面網頁
*佛教何南金中學
威特島

**威特島**（），又叫**懷特島**，係英國英倫東南一郡，住14萬人，最大城鎮紐波特。
懷特島

**懷特島**（、毛利文：Whakaari）係紐西蘭嘅一個火山島，因為2019年新西蘭懷特島火山爆發而出名。
903專業推介

**903 專業推介**（英文：903 Top 20）係香港商業電台嘅一個電台節目，由Donald主持，逢禮拜六上晝11點至中午1點喺商業二台播出。

## 節目內容
呢個節目係統計商業二台過去一週20首最高播放率華語歌曲，然後播出。每週結果將會影響各歌手嘅成績，然後決定年尾嘅叱咤樂壇流行榜頒獎典禮內各個獎項邊個有，就因為播放率嘅透明度高，樂迷會因獎項嘅結果有差別而感到唔滿意。

## 曾主持節目嘅主持
*區新明
*卓韻芝
*蔡冕麗（Mini）
*黃君慧（Vani）
*鄺月恆（Inti）
*蘇耀宗（細So）
*梁文禮（2018年11月18號代主持）

## 歷任冠軍
### 1988年

### 1989年

### 1990年

### 1991年

### 1992年

### 1993年

### 1994年

### 1995年

### 1996年

### 1997年

### 1998年

### 1999年

### 2000年

### 2001年

### 2002年

### 2003年

### 2004年

### 2005年

### 2006年

### 2007年

### 2008年

### 2009年

### 2010年

### 2011年

### 2012年

### 2013年

### 2014年

### 2015年

### 2016年

### 2017年

### 2018年

### 2019年

### 2020年

### 2021年

### 2022年

### 2023年

### 2024年

### 2025年

### 2026年

## 數據統計
### 所有時間

### 2000年代
*1. 2000年代累積最多冠軍歌男歌手：陳奕迅，40首（38首個人歌曲+2首合唱歌曲）
*2. 2000年代累積最多2周冠軍歌男歌手：陳奕迅，7首（6首個人歌曲+1首合唱歌曲）
*3. 2000年代累積最多冠軍歌次數男歌手：陳奕迅，47次
*4. 2000年代累積最多冠軍歌女歌手：楊千嬅，27首（26首個人歌曲+1首合唱歌曲）
*5. 2000年代累積最多2周冠軍歌女歌手：楊千嬅，3首（2首個人歌曲+1首合唱歌曲）
*6. 2000年代累積最多冠軍歌次數女歌手：楊千嬅，30次
*7. 2000年代累積最多同一年度4首冠軍歌大碟嘅男歌手：陳奕迅，1張（U87（2005年））
*8. 2000年代累積最多同一年度5次冠軍歌大碟嘅男歌手：陳奕迅，1張（Shall We Dance? Shall We Talk!（2001年））
*9. 2000年代累積最多同一年度3首冠軍歌大碟嘅女歌手：楊千嬅，2張（電光幻影（2004年）、Wonder Miriam（2008年））
*10. 2000年代累積最多同一年度4次冠軍歌大碟嘅女歌手：楊千嬅，1張（電光幻影（2004年））

### 2010年代
*1. 2010年代累積最多同一年度3首冠軍歌大碟嘅男歌手：陳奕迅，3張（The Key（2013年）、Rice & Shine（2014年）、準備中（2015年））
*2. 2010年代累積最多同一年度4次冠軍歌大碟嘅男歌手：陳奕迅，1張（The Key（2013年））
*2. 2010年代累積最多同一年度3首冠軍歌EP嘅男歌手：陳奕迅，2張（Time Flies（2010年）、Stranger Under My Skin（2011年））
*3. 2010年代累積最多同一年度3首冠軍歌EP嘅女歌手：楊千嬅，1張（Home（2010年））
*4. 2010年代累積最多同一年度3首冠軍歌大碟嘅女歌手：容祖兒，2張（小日子（2013年）、J-Pop（2016年））

### 2020年代
*1. 2020年代累積最多同一年度4次冠軍歌大碟嘅男歌手：Dear Jane，2張（銀河修理員（2020年）、到此為止（2021年））
*2. 2020年代累積最多同一年度3首冠軍歌大硃嘅女歌手：容祖兒，1張（東京人壽（2020年））
註：同一年度指嗰年1月1號至12月31號，因此即使冠軍歌屬同一唱片，但冠軍歌橫跨唔同年份，就唔計算在內

## 睇埋
*叱咤樂壇流行榜頒獎典禮
*四台聯頒音樂大獎
*拉闊音樂

## 出面網頁
*903專業推介節目重溫
*903專業推介 - 903格
阿拉弗拉海

**阿拉弗拉海**（英文：****）係太平洋一個海域，喺澳洲同印尼新畿內亞之間，東面係托列斯海峽同珊瑚海，南面係卡奔塔利亞灣，西面係帝汶海，西北面係班達海同塞蘭海。
白令海

**白令海**（）係太平洋一個海域，喺美國阿拉斯加同俄羅斯堪察加半島之間，北面係白令海峽同北冰洋同珊瑚海，南面係阿拉斯加半島同阿留申群島。
## 喺亞洲位置
西里伯斯海

**西里伯斯海**（英文：****）係太平洋一個海域，喺菲律賓棉蘭老、馬來西亞婆羅洲同印尼蘇拉威西之間，北面係蘇祿群島同蘇祿海，西南面係望加錫海峽、爪哇海同弗洛勒斯海。
爪哇海

**爪哇海**（英文：****）係太平洋一個海域，喺印尼婆羅洲同爪哇之間，東面係蘇拉威西同弗洛勒斯海，東北面係望加錫海峽同西里伯斯海，西面係蘇門答臘、卡里馬塔海峽同南中國海。
弗洛勒斯海

**弗洛勒斯海**（英文：****）係太平洋一個海域，喺印尼蘇拉威西同小巽他群島嘅弗洛勒斯島之間，東面係班達海，西面係爪哇海。
馬魯古海

**馬魯古海**（英文：****）係太平洋一個海域，喺印尼蘇拉威西同哈馬黑拉之間，北面係西里伯斯海，南面係班達海。
菲律賓海

**菲律賓海**（）係太平洋一個海域，喺菲律賓同臺灣嘅東面、日本嘅南面，小笠原群島、火山列島、馬里亞納群島嘅西面，關島、雅浦島、帛琉、哈馬黑拉島嘅北面。
## 喺亞洲位置
鄂荷次克海

（，拉丁轉寫：Okhotskoye more，國際音標：；）係屬於太平洋嘅海域，喺俄羅斯琴察加半島同庫頁島之間，海域嘅沿岸大陸係西伯利亞，南面係千島群島同北海道。

## 亞洲位置
所羅門海

**所羅門海**（英文：****）係太平洋一個海域，喺巴布亞新畿內亞同所羅門群島之間，北面係新不列顛，南面係珊瑚海。
蘇祿海

**蘇祿海**（英文：****）係太平洋一個海域，喺菲律賓蘇祿群島、巴拉望、棉蘭老同馬來西亞婆羅洲沙巴之間，北面係南中國海，南面係西里伯斯海。
阿拉斯加灣

**阿拉斯加灣**（英文：****）係太平洋一個海域，喺美國阿拉斯加同加拿大育空南面，東面係亞歷山大群島，西面係阿拉斯加半島同科迪亞克島。
加利福尼亞灣

**加利福尼亞灣**（英文：****）係太平洋一個海域，喺墨西哥下加利福尼亞半島同北美洲大陸之間。
道德

（）係衡量行為「啱定唔啱」嘅觀念標準。道德會受哲學、宗教同文化影響，形成多數人認同嘅標準。道德可以再分做兩大類，只係影響個人之間或者家庭入面嘅道德叫**私德**；影響到社會公眾嘅道德叫**公德**。

## 睇埋
*倫理學
*道德心理學
遊戲牌

**遊戲牌**係玩咭遊戲用到嘅咭紙牌，牌上面通常都會有唔同色水、圖案或者數字。最常見嘅遊戲牌就係啤牌。

一副咭組係指一疊疊埋咗一齊嘅遊戲牌，玩家通常會由咭組嗰度抽咭（即係攞副咭組最頂嗰張咭上手）。
聖書體

**聖書體**係埃及文嘅其中一類字，屬象形文字，表音又表意。呢種字喺前35世紀就已經出現，到大約4世紀失傳。
## 睇埋
*僧侶體
*世俗體
彼拉多

**彼拉多**（拉丁文：**Pontius Pīlātus**，），係第五任羅馬帝國駐猶太總督，26年到36年在職，最出名事跡係判耶穌釘十字架。
郭潔

**郭潔**可以係：
*郭潔 (政治人物)：中華人民共和國政治人物，1984年5月到1985年11月做過中國駐荷蘭大使。
*郭潔 (運動員)：家下中華人民共和國最長命嘅運動員。
郭潔 (運動員)

**郭潔**（；；）係中華民國嘅鐵餅運動員，遼寧大連人，亦係中國大陸最長命嘅運動員。

郭潔喺1936年參加過柏林奧運會嘅鐵餅項目。2008年參加過北京奧運會西安地區嘅火炬傳遞活動。佢2015年11月15號因病喺西安死咗，終年103歲。

## 註

## 出面網頁
* 

潔
類:大連人
類:中國田徑運動員
類:人瑞
米路斯·班度域

**米路斯·班度域**（，）係一個塞爾維亞足球員，效力德國甲組足球聯賽球隊拜仁慕尼黑，主要司職翼鋒。

## 出面網頁
* Milos Pantovic - FC Bayern München 
* Milos Pantovic - Player Profile 17/18 | Transfermarkt 
* UEFA Champions League - Bayern - Miloš Pantović - UEFA.com
方正電機

**方正電機**（全名**浙江方正電機股份有限公司**，，**Zhejiang Founder Motor Co., Ltd.**，）係一間專業從事微型特種摩打研製開發、生產、銷售嘅股份有限公司，總部喺浙江麗水，2001年12月成立，前身係**麗水方正電機製造有限公司**，2007年12月12號喺深圳證券交易所正式上市。企業註冊資本11,572.5萬緡，員工1,961人。已經通過咗ISO9001:2000質量管理體系認證同埋ISO14001:2004環境管理體系認證。

2011年7月，方正電機完成產品結構調整，形成咗以車用摩打（新能源汽車用驅動摩打為主）、電腦高速自動平縫機同埋伺服控制系統、多功能家用衣車摩打為主嘅三大主營業務產品產業結構調整；確立咗新能源汽車驅動摩打為主嘅產品發展戰略。

方正電機嘅家用衣車摩打生產量同埋出口量都係全國第一，全球市場佔有率約莫係85%；電腦高速自動平縫機產品產量同埋銷量都係國內同類企業前列，約莫佔國內市場份額20%。

方正電機家下係浙江高新技術企業、浙江省「五個一批」重點骨幹企業、浙江省名牌產品企業、浙江省著名商標企業、浙江省100個拳頭產品骨幹企業、浙江省最具成長性中型企業、中國農業銀行AAA級資信企業、浙江省勞動保障誠信示範企業、浙江省安全生產示範企業等，畀外經貿部確定為「擴大機電產品出口生產基地」。

## 出面網頁
*    
* Zhejiang Founder Motor Co Ltd (002196.SZ) Quote| Reuters.com

類:中國廠商
類:電子公司
類:麗水
唔結果無花果樹嘅比喻

**唔結果無花果樹嘅比喻**係耶穌講嘅一個比喻，記載喺《新約聖經》《路加福音》第13章第6至9節。

## 聖經譯文

## 解釋
呢個比喻係針對以色列人講嘅，因為無花果樹係象徵以色列國。耶穌教導猶太人要結出果實，同悔改嘅心相稱。一樖多結果實嘅樹象徵聖潔嘅生活。耶穌喺呢度指出另一種樹，佢哋白佔土地同時間，卻冇為嗰個耐心嘅園丁結出果實。耶穌要藉住呢個比喻警告提醒佢嘅聽眾，上帝唔會永遠容忍佢哋唔結出悔改嘅果實。

## 參考
高句麗

**高句麗**（句麗讀勾離，；）係一個位於東北亞嘅古國。根據朝鮮史書同埋中國史書記載，公元前37年，扶餘王子高朱蒙南下，喺卒本川建立高句麗。建國後嘅高句麗不斷對外擴張，吞併咗扶餘、沃沮同埋東濊嚟啲周邊嘅國家，之後仲喺中國五胡亂華嗰時吞併咗漢四郡。高句麗喺朝鮮半島同百濟、新羅兩國形成三國鼎立局面。到咗好太王同埋長壽王嘅統治期間，高句麗進入全盛時期，並喺之後嘅成個世紀入面保持對新羅、百濟兩國嘅壓倒性優勢，控制住而家朝鮮半島北部同埋宜家中國東北地區嘅南部。隋唐時期，高句麗由於不斷咁同隋唐皇朝交戰而開始衰弱。668年，高句麗畀唐朝同埋新羅聯手滅咗。高句麗存在咗705年，喺東亞歷史入面扮演住一個好重要嘅角色。佢曾經做低入侵朝鮮半島嘅倭寇，並做低隋朝嘅幾十萬大軍，間接咁導致隋朝衰亡。

高句麗嘅歷史文化已經成為朝鮮半島傳統文化嘅重要部分。1980年代開始，中韓高句麗爭議浮出水面，由於高句麗係源於中國境內，之後先至擴展到朝鮮半島，佢嘅國土喺而家嘅中國東北地區嘅南部、朝鮮大部份地區同埋韓國嘅北部。上述三國都認為高句麗自始至終都係自己本國嘅原始民族或者地方政權。另外日本學者嘅騎馬民族征服王朝說亦都認為高句麗、扶餘可能係日本民族嘅起源。

## 歷史

## 參考
### 引用

## 註
百濟

**百濟**係朝鮮半島嘅古國，前18年立國，660年亡國。佢喺5世紀到7世紀同新羅、高句麗一齊叫朝鮮三國。

百濟係由馬韓五十餘國之一嘅伯濟所發展成嘅。百濟王室始祖係從北而嚟嘅夫餘氏族移民，佢哋各自建立據點，後來由住喺漢江以北嘅慰禮部落統一唔同部族，之後遷移到江南，正式定立「百濟」做國號。

百濟原先係各自分立嘅部落，慢慢發展成為中央集權國家，雄踞漢江流域，同新羅、高句麗喺朝鮮半島三足鼎立。

百濟傳到義慈王嘅時候，受到唐同新羅嘅聯軍夾擊，百濟軍不敵，喺660年向聯軍投降，百濟經歷三十一個王、六百七十八年後正式滅亡。

## 參考
謙卑同待客之道嘅比喻

**謙卑同待客之道嘅比喻**係耶穌講嘅一個比喻，記載喺《新約聖經》《路加福音》第14章第7至14節。

## 聖經譯文

## 解釋
耶穌用一個比喻，指出爭奪高位嘅危險，斥責社交上嘅驕傲。通常筵席上所擺設嘅座位係有唔同嘅層次，主人右邊嘅位係最重要嘅，主人左邊嘅第一個位係第二重要嘅，跟住嘅次序有唔同嘅重要性，主人會將尊貴嘅位留畀佢所睇重嘅人。當我哋做客人嘅時候，最好唔好爭搶頭位，先坐喺尾位度，等主人邀請你上來坐嘅時候，你會覺得因為你嘅謙虛而帶來更大嘅光彩。耶穌講呢個比喻，乃係教導眾人，要學習真正嘅謙卑。喺上帝嘅眼中，一個自私自利、自以為是嘅人，係唔配得尊榮。自高意味住最終必降為卑微，真正升高嘅道路係謙卑自己。

耶穌教導被請嘅人點樣做客人，跟住就指示家主點樣做主人。當擺設筵席請客嘅時候，要知道邀請嘅對象同動機。當時擺設筵席嘅目的，係請嗰啲有財勢、有地位，或者同佢哋有關係嘅人，因此可以有回報。耶穌並冇禁止正常嘅社交生活，佢只係強調，唔好期望要有回報。耶穌建議要佢哋喺請客嘅事上，亦都遵行天國嘅道理。應該邀請嗰啲貧窮嘅、殘廢嘅、跛嘅、盲嘅人參加，因為呢四種人係冇機會被邀請參加，亦都冇能力回報請佢嘅主人。請有錢人食飯可得到人嘅回報，但係請窮人食飯可得上帝嘅回報，噉樣先係真正嘅有福。

## 參考
吐魯番

**吐魯番**（；拉丁字母轉寫：**Turpan**）喺中華人民共和國新疆，家下係地級市，叫**吐魯番市**。

另外，吐魯番亦係中國大陸每年7月份平均氣溫最高嘅城市。

## 氣候
吐魯番係，成年都好少雨落，最多雨落嘅月份（6月）先至平均得2.8mm嘅降雨量，加上超多大風，有「火洲」同「風庫」嘅稱呼。佢嘅極端最高氣溫就係1975年7月13號出現嘅49.6℃高溫。喺維吾爾當地，有「沙煲入面煮熟鷄蛋」同埋「石頭上焗熟面餅」嘅講法。佢嘅全年平均氣溫有13.9℃。

吐魯番喺冬天，極端最低氣溫可以去到-28.9℃。

## 睇埋
* 吐魯番盆地

## 註同攷
;註

;攷
吐魯番盆地

**吐魯番盆地**（維文：**تۇرپان ئويمانلىغى**）係喺中國新疆天山腳下嘅盆地，同時係全世界最低嘅盆地，海拔負154米。
天山

**天山**（）係喺中國新疆、吉爾吉斯同哈薩克嘅山脈，長2,500公里，最高點係托木爾峰，海拔7,439米。2013年，聯合國教科文組織將佢定做世界自然遺產。

## 喺亞洲位置
馬溱禧

**馬溱禧**（，）係香港模特兒兼演員，2009年開始喺香港電台電視部做特約演員，出名角色係喺《警訊》入面扮演靚女騙徒，譽為**警訊之花**。另外因為佢個樣有幾分似楊秀惠，所以又叫**翻版楊秀惠**。

佢屋企有兩個家姐同一個哥哥，自細喺九龍牛頭角下邨11座9 樓長大，曾經喺基光幼稚園、路德會聖馬太學校重有寧波第二中學度讀書。

## 演出

### 電影
*2008年：《保持通話》
*2009年：《矮仔多情》
*2010年：《殭屍新戰士》
*2015年：《浮華宴》
*2015年：《迷城》 飾 仁哥手下
*2015年：《衝鋒車》
*2016年：《鴨王2》
*2018年：《某日某月》 飾 車震女

### 電視節目
*2009年開始：《警訊》（案件重演）

### 電視劇（無綫電視）
馬溱禧用特約演員身份拍過好多無綫劇集，絕大多數角色都係茄哩啡，未能盡錄。
*2015年：《愛·回家 (第二輯)》 飾 應徵者（第952集）
*2020年：《機場特警》飾 闊太（第14集）
*未播：《致所有愛過的人》 飾

### 電視劇（ViuTV）
*2018年：《迷失假期》 飾 女受害者（第8集）
*2020年：《熟女強人》 飾 短裙女子

## 參考

## 出面網頁
*
福布斯權力榜

**福布斯雜誌全球最有權力人物排行榜**（或者叫全球最有權力人物）嘅評選喺2009年開始，由美國嘅《福布斯》雜誌根據總收入、媒體排名同社會影響力等各方面進行綜合排名之後制定嘅。每一億人口設一個席位，2009年有67位，2010年有68位，2011年有70位，2012年有71位，2013年有72位，2014年有72位。

## 2015年

## 參考
毫升

**毫升**（英文：millilitre，符號：mL），又叫**公撮**，即係千分之一升，係容積單位。

## 單位嘅換算
*1 毫升 = 1000 立方公釐 = 1 立方公分 = 0.001 立方公寸 = 0.000001 立方公尺
毫克

**毫克**（英文：milligram，符號：mg），又叫做**兞**，係質量單位，係克嘅千分之一。

### 單位嘅換算
1 毫克 = 1,000 微克

200 毫克 ＝ 1 克拉

5 克拉 ＝ 1 克

1,000 毫克 = 1 克

1,000,000 毫克 = 1 公斤
扎瓦希里

**扎瓦希里**（），係阿蓋達嘅阿頭，2011年因為之前個阿頭賓拉登畀美軍打死而接任。佢係恐怖分子。

2022年7月31號，佢喺阿富汗畀美軍無人機打死。

## 參考
歐巴夏達迪

**歐巴夏達迪**（又譯**巴格達迪**（）係伊拉克和黎凡特伊斯蘭國嘅阿頭，叫自己做哈里發。佢係全球第二號恐怖分子。2019年10月27號，佢喺美軍追擊之下引爆自己身上面嘅自爆背心而死。
## 出面網頁

類:伊拉克和黎凡特伊斯蘭國
金泰敏

**金泰敏**（，**Kim Tae-min**，），係一位南韓足球員，司職中堅，喺2014年12月24號加盟香港超級聯賽球隊傑志。

## 球會生涯
2001年，金泰敏喺釜山IPark開始足球生涯，一度被認為韓國最快嘅球員，係傳奇球員李乙容喺韓國國家隊嘅接班人。

## 國家隊生涯
## 出面網頁
*傑志球員資料--金泰敏
*金泰敏喺transfermarkt嘅資料
*香港足球總會關於金泰敏嘅資料
厘克

**厘克**、**兣**、**釐克**、**公毫**，質量單位兼萬國單位，符號cg。相當於一公斤十萬分之一，一克百分之一，分克十分之一，一毫克十倍。用喺一精微質量，尤其分析化學、生物化學上面。

實驗室用分析天平，有佢呢個靈敏度，叫厘克磅。

## 等重

一微克等於

* 百微克
* 十毫克
* 十分之一分克
* 百分之一克
* 千分之一公錢
* 萬分之一公兩
* 十分之一公斤

## 攷
微升

**微升**（英文：Mircolitre，符號：µL）係容量單位。

## 單位嘅換算
*1 微升 = 1 立方公釐 = 0.001 立方公分 = 0.000001 立方公寸 = 0.000000001 立方公尺
起屋同打仗嘅比喻

**起屋同打仗嘅比喻**係耶穌講嘅一個比喻，關於做門徒嘅代價，記載喺《新約聖經》《路加福音》第14章第25至33節。

## 聖經譯文

## 解釋
耶穌同跟隨佢嘅人講出做門徒嘅真理。佢要讓跟隨佢嘅人知道，佢哋並唔係前去承受世上嘅權勢同榮耀。乃係準備犧牲最珍貴嘅生命，孭起十字架，忠心跟隨主。做門徒唔係一件容易嘅事，耶穌舉出兩個例子來講明做門徒嘅代價。第一個係起屋：建築嘅人要先計算成本，衡量自己嘅能力，係咪有足夠嘅財力去完成。第二個係打仗，王要先計算自己同敵人嘅兵馬，係咪有足夠能力同敵人對抗。呢兩個比喻都好類似，兩種計算方式都好重要。耶穌係警告門徒唔可以草率、懦弱、毫無計劃、唔願意付出來跟從佢。

## 參考
聯邦儲備局

**聯邦儲備局**（**Federal Reserve System**），簡稱**聯儲局**，係美國嘅中央銀行體系，當今主席係傑羅姆·鮑威爾。

類:中央銀行
ML

**ML**或**ml**或**Ml**或**mL**可以係：

*1050嘅羅馬數字寫法
*EN 13402服裝嘥士代碼入面講嘅**中細碼**（符號**ML**，而家冇人用）。
*馬里嘅ISO 3166-1兩字母代碼
*毫升：符號**mL**或**ml**或**mℓ**，容積單位。
*兆升：符號**ML**或**Ml**或**Mℓ**，容積單位。
*.ml：馬里嘅網站域名
*郵件一覽
*中路航空嘅IATA代碼
*機械語言
*標記語言：電腦編寫嘅一種代碼。
*Magic Linux：Linux嘅操作系統。
*微軟公司屬下嘅操作系統當中，32位宏彙編器名——Ml.exe
*平治 M系：德國平治M系汽車當中，有帶**ML**字樣嘅車。
*馬拉話嘅ISO 639-1代碼
*黎克特制嘅一個單位，符號**Ml**。
*機械學習
*馬克思列寧主義：後生一代因受西方文化影響而講成**ML主義**。
*做愛嘅俚語
大希律王

**大希律王**，又譯做**大黑洛德**（），係羅馬帝國猶太從屬國國王，前37年登基。佢係出名嘅暴君，殺死自己老婆同三個仔。佢另一件出名事跡係起擴建耶路撒冷第二聖殿。
IPhone 6S

**iPhone 6S**係美國蘋果公司喺2015年9月推出嘅智能電話，係第九代iPhone，搭載iOS 9（可以更新到13.1.3）、新一代Apple A9處理器、1200萬像素相機、4.7吋螢幕，而**iPhone 6s Plus**就有5.5吋螢幕。

蘋果公司話 iPhone® 6s 同Plus機開賣三日，賣咗破紀錄嘅超過 1300 萬部。
約拿羅姆

**約拿羅姆**（；，；），全名叫（，），係紐西蘭欖球員，1994年喺因第一次參加喺香港辦嘅國際七人欖球賽而出名，之後先後效力過7間唔同嘅欖球會直到2007年退役。

2007年10月9號同2010年10月24號先後入咗國際同世界欖球名人堂。2015年11月18號因病喺奧克蘭死咗，終年40歲。

## 註

類:紐西蘭欖球員
安娜卡妲尼娜

《**安娜卡妲尼娜**》（）係俄羅斯帝國作家托爾斯泰嘅長篇小說作品，響1877年出版，講女主角嘅婚姻同家庭生活。
ISO 639-1

**ISO 639-1**係由國際標準化組織（ISO）嘅ISO 639標準嘅第一個部份，入面一共有184個雙字母語言代碼。

## 睇埋
*ISO 639-2
*ISO 639-3
*ISO 639-4
*ISO 639-5
*ISO 639-6
ISO 639-2

**ISO 639-2**係由國際標準化組織（ISO）嘅ISO 639標準嘅第二個部份，入面一共有464個三字母語言代碼，主要包括ISO 639-1嘅語言，同埋各種語言類別。

## 睇埋
*ISO 639-1
*ISO 639-3
*ISO 639-4
*ISO 639-5
*ISO 639-6
甕

**甕**又叫**甕缸**，又可以寫做**罋**，通常係口細肚大嘅容器，用嚟醃榨菜嘅就係。

## 俗語
**甕缸**，形容啲嘢好大。例子：畀個甕缸佢做膽，佢都唔敢咁做。
戰爭與和平

《**戰爭與和平**》 （），係俄國作家托爾斯泰嘅長篇小說作品，響1869年出版，講歐洲拿破崙時期俄羅斯所發生嘅事。

故事以1812年俄國衞國戰爭為中心，反映1805年至1820年嘅重大事件，包括奧斯特利茨大戰、波羅底諾會戰、莫斯科大火、拿破崙潰退等。通過對四大家庭同埋安德列、彼埃爾、娜塔莎喺戰爭同和平環境中嘅思想同埋行動嘅描寫，展示當時俄國社會嘅風貌。
ISO 639

**ISO 639**係由國際標準化組織（ISO）為各語言定嘅語言代碼，而家出過6個部份，最常用係ISO 639-3。

## 一覽
*ISO 639-1
*ISO 639-2
*ISO 639-3
*ISO 639-4
*ISO 639-5
*ISO 639-6
鷦鷯

係鷦鷯科鷦鷯屬嘅一種雀，亦係中國常見嘅雀，身形細，只係約莫10厘米長。
連雀

**連雀**係連雀科連雀屬嘅一種雀，亦係中國常見嘅籠雀，經過訓練可以用口擔咭紙同銀仔等等雜技。
百靈雀

**百靈雀**，學名叫**百靈科**，係一種雀，總共分20個種，多數身形細，食蟲同籽，地面造巢。
鴻雁

**鴻雁**（*Anser cygnoides*）係鴨科雁屬嘅一種雀，同家鵝係近親，係中國常見嘅雀。
計劃單列市

**計畫單列市**，全稱**國家社會與經濟發展計畫單列市**，係中國大陸嘅省級組織對所轄大城市下放地方經濟管理許可權嘅都市。計畫單列市仍保留省轄市嘅行政地位，繼續接受省級行政機構嘅領導。

對省轄大城市嘅計畫單列，喺1950年代中、1960年代初實行過兩次，實行冇幾耐就取消咗。

1980年代，中國大陸開始第三次實行計畫單列市體制，計畫單列市嘅收支直接與中央掛鉤，由中央財政與地方財政兩分，而無須上繳省級財政。四川嘅重慶當時財政已經接近四川嘅1/3，為逃過造成省會許可權集中，而開始嘗試設立單列經濟計畫。喺重慶1983年成為計畫單列市之後，中央不斷咁給予啲經濟發展超過省會城市嘅非省會城市同啲經濟發展較快嘅省會城市單獨嘅經濟政策。

## 歷史
1997年重慶升格為直轄市後，計畫單列市為以下5個：
*大連（1984年7月13號授權）
*青島（1986年10月15號授權）
*寧波（1987年2月24號授權）
*廈門（1988年4月18號授權）
*深圳（1988年10月3號授權）
另外，1986年8月，海南行政區畀國務院準予賦予省一級嘅經濟管理許可權，實行計畫單列，同各計畫單列市具有同等地位。直到1988年海南正式起省。呢段時間，國務院同各部委派各省嘅檔案，均附計畫單列市同海南行政區嘅名。

## 參考
旅順大屠殺

**旅順大屠殺**係一場發生喺1894年11月21號中日甲午戰爭期間，日軍喺中國旅順進行嘅大屠殺。喺獨眼將軍山地蚊醫嘅擔大旗下，日軍第二軍第一師嘅一啲部隊喺旅順屠殺咗約1000人至20000人嘅軍人同平民。但呢個最高人數嘅可信度受到質疑，因為戰爭時期嘅旅順人口僅有約6000人（將衛戍部隊包含在內都係得13000人）。

## 背景
旅順位於中國遼東半島最南端，唔關威海衛隔海相望，公司扼渤海門戶，係北洋水重鎮。1894年11月，日軍攻陷旅順，對撤退至市內嘅清兵連續四日進行冚檔。冚檔過程事後經由市內嘅一間紅十字會度醫院，英國人詹姆士艾倫、美國人克裏曼、英國法學家胡蘭德、英國《泰晤士報》同美國嘅《世界報》等相繼記載報導。清兵死者葬於白玉山東麓嘅安葬崗，呢稱「萬忠墓」。

## 經過
1894年11月21號，日軍攻佔“東亞第一堡壘”嘅旅順後，對逃竄去市內各處嘅清兵進行咗四天三夜嘅冚檔，根據英國戰地記者維利爾斯（Frederic Villiers）嘅報導，短短四日市內就有兩萬人遇害，淨系得返屍嘅36名唐人倖免於難，而呢36人嘅帽上都寫住「此人唔可殺戮」以識認。但係對返人口最高嘅預僅六千多人，而一般嘅預計中國方面死亡1500人佢報導即刻惹咗質疑，而今日史學界都承認佢報導頗多可爭議之處NANKING:AN ANATOMY OF ATROCITY P29。培根（Alice Mabel Bacon）女士指出維利爾斯連「SAMURAI」都串錯，重錯誤噉話武士系日本軍嘅咕喱紐約時報1895.3.24。喺現場嘅美軍觀察者奧布萊恩中尉話，畀日本軍殺戮嘅包括俘虜同平民，重睇到啲斷肢，但佢又說道：「喺啲噉嘅情况下，好多軍隊都會咁，我哋都唔使旨意喺日軍身上會發生奇迹。」紐約時報1895.7.8當時美國報紙亦都跟進報導並描述：「日本為蒙住文明皮膚，副牛精筋骨之怪獸。」據《旅大史話》記載，屍運咗一個月至抬完，花溝張家窑堆積兩萬多副屍骨，形成一條屍山。日軍下令淋油點火，燒咗十幾日先燒完。燒到骨灰之後，草草裝咗四口大棺材，壅喺白玉山東麓嘅安葬崗。

## 紀錄
當時啲嚟自西方嘅目擊者都記述咗門慘案。嘅真相，一個英國水手喺回憶錄《旅順落難》裏寫道：“……斷頭嘅、腰斬嘅、著胸嘅、破腹嘅，搞到一團，個池度嘅水撈到通紅一片。……一路上肯定嗰槍聲、哭喊聲交雜著。成地血肉模糊，殘肢斷訂，都變路。”英國人詹姆士·艾倫（James Allan）喺佢著作《龍旗抄押之下》中甚至寫道：“日軍用刺刀穿透婦女嘅胸膛，將不滿兩歲嘅幼兒抽起，有心舉向高空，畀人觀看。”同應該書都紀錄咗旅順城內日軍俘虜畀斬下人頭啡喺杆上或者系鎅去生殖器殺死嘅嘢。美國《紐約世界報》記者克裏曼（James Creelman）寫道：“我經過各街，周圍見屍均殘毀如野獸所齧。被殺之鋪頭生意人，堆積折喺道旁，眼中之眼水，瘀之血，都已經冰結成蚊。甚至有知靈性之犬狗，見主人屍首之僵硬，不禁悲鳴於側，其慘可知矣……”！另一目擊者英國人艾倫，當時是美國貨輪哥倫布號赴華為緊同日本作戰嘅清軍運送軍火。喺旅順大屠殺期間呢，佢畀眼訓於旅順口，據佢記載話：“喺我周圍都系狂奔嘅難民。我第一次親眼睇見日本兵追逐走難嘅百姓，用槍桿同刺刀對付所有嘅人，對跌低嘅人更加系兇狠噉亂刺。日軍擊斃所有見到嘅人，喺街上行走，脚底周圍踩住死屍。日已經黑，屠殺重繼續進行住，絲亳冇停息嘅迹象。槍聲、呼喊聲、尖厲嘅叫聲同呻吟嘅聲音，周圍回蕩。街上呈現出一幅可怕嘅景象：地下浸透咗血水，遍地躺臥住肢體殘缺嘅屍，有啲小胡同簡直畀死屍堵住，死者大都系城裡人。艾倫又寫道：“我企喺處高地，離我唔遠處有一個個池，塘邊企住好多日本兵，搏將呢班難民向個池度趕，唔又塘裏便掙滿曬人。只見難民喺水裏七國咁一片，塘邊嘅日本兵，有攞支槍射擊，有用槍上嘅刺刀飛。個池度斷頭嘅，斬腰嘅，著胸嘅，爛腹嘅，搞到一團，水變通紅一片。日本兵埋啲歡笑狂嗌，安樂到紮紮跳。個池度少數活人，喺死屍上爬嚟爬去，成身血污。其中一個女人，抱住個細路仔，浮出水面，朝日本兵發出淒婉嘅哀求。岸邊嘅日本兵好攞刺刀嚟捅，當胸拮咗個對著。第二下又督穿個仔，只見刺刀一插，細路仔被捅到刺刀上，佢高高挑起槍嚟，擰咗幾浪，當玩耍嘅嘢。嗰個女人伏喺地下，尚未捅死，用奄奄一息嘅心機，想要起睇睇個仔，啱掙扎咗一下，又僕低喇。日本兵就照屠殺人哋嘅方法，都將呢個女人斬成幾段。”此單嘢對日本社會都惹極大反響，《自由新聞》發文稱《旅順陷落嘅大捷報已化作萬鈞之雷砸向吾人頭頂》，美國駐日公使譚恩，對陸奧宗光話：“如果此時日本政府唔採取一定嘅手尾措施，咁迄今日本獲得嘅名譽將完全毀掉。”隨後，俄國駐日公使希特羅渥亦面晤陸奧，談及旅順口屠殺單嘢嘅時候，“雖所言與美國公使略同，然其氣呀倔情，令人可怕”。陸奧唔敢怠慢，急電伊藤博文話：“此等事實如最終唔否定，應有一定手尾之考慮。”《日本外交文書》第七押，第941號之後，由陸奧宗光親自去美國發佈聲明，烏龍為所殺嘅都系脫掉軍服嘅走清軍，屠殺系對之前土城子戰鬥中被殺嘅日軍俘虜嘅報復行為，喺旅順被俘嘅清軍355人而家喺日本受到好良好嘅對等。兼夾收買媒體如中央通信社，對率先進行報導單嘢嘅《時代周刊》進行攻擊。之後畀各國駐日公使發去辯解書，通知佢話：“介紹佔領旅順口之際所發生嘅事實，因嚟自誤傳而毀壞我軍之聲譽，且令外國人往往懷有唔快之有，對我咩為無益。為此而起草咗介紹上述誤傳之辯解書。”《日本外交文書》第七押，第943、945號但隨軍採訪嘅兩名西方記者都認同有屠殺發生，一個系《紐約世界報》嘅克裏曼，佢數位系2000人遇害，1894.12.20 The New York World另一個報導兩萬人被殺嘅維利爾斯則系《倫敦黑白畫報》嘅戰地記者。

## 影響
2001年艾勒曼（Elleman）總結道：「事關旅順屠殺惹咗好大嘅轟動效應，就算係以聳人聽聞嘅管道獲得嘅，就喺各國中惹咗同情中國嘅傾向，咁都令到日本放棄咗好多苦戰得嚟嘅嘢，特別係遼東半島。”其著作所記嘅被害人數為2000～3000人。Modern Chinese Warfare，1795-1989 P108

## 參考

## 睇埋
* 甲午戰爭
原始碼

**原始碼**（；），又叫**源代碼**或者**源碼**，係一系列人類可讀嘅電腦語言指令，通常都係一個文字檔。

原始碼要畀電腦睇，好多時需要先編做機械語言。

唔係程式語言嘅電腦語言通常都唔使編譯，例如標記語言；甚至有啲程式語言都唔使，呢類好多時（但係唔一定）會叫手稿語言。

## 保護

## 睇埋
*程式語言
*標記語言
*電腦編程
ASP

**ASP**（全名：**Active Server Pages**），譯名**動態伺服器網頁**，係由微軟開發嘅伺服器端執行嘅指令碼平台，由 Internet Information Services （IIS）管理。網頁檔案嘅副檔名係「.asp」。呢隻技術自2000年之後就無更新過，已經畀跟住開發嘅ASP.NET取代。
ASP.NET

**ASP.NET**係由微軟開發嘅伺服器端執行嘅指令碼平台，取代之前嘅ASP，響.NET Framework框架行。網頁檔案嘅副檔名通常係「.aspx」。
手稿語言

，又叫**腳本語言**，泛指可以喺命令行介面、圖像用家介面或者應用程式入面直接用直譯器執行，可以用來寫「手稿」（腳本）嘅程式語言。

手稿語言畀人嘅印象係語法同結構通常比較簡單，亦較易學易寫。但係手稿同程式嘅分別其實好模糊，好多所謂手稿語言寫出來嘅程式亦都可以好複雜；例如，WordPress 係用 PHP 寫嘅，而 Koha 就係用 Perl 寫嘅，兩個程式都好大，但係都係用手稿語言寫嘅。

某啲系統嘅手稿語言其實係現有嘅程式語言（例如 GNU 計劃嘅標準手稿語言係 Scheme）。手稿語言亦都唔係淨係用喺寫手稿，例如 Javascript 可以用來寫網站後端，Python 好多時會用喺科學同工程研究等等。

## 睇埋
*寫程式架生
數據庫管理系統

**數據庫管理系統**，又叫**資料庫管理系統**，係為管理數據庫（資料庫）而設計嘅大型電腦軟件管理系統，出名嘅包括Oracle數據庫、Microsoft SQL Server、Microsoft Access、MySQL、PostgreSQL、MongoDB等等。
權利

**權利**係指法律賦予畀人去做某樣嘢嘅自由，譬如可以去選舉嘅權利就叫。
## 睇埋
*人權
*公民權
*義務
K11藝術基金會

**K11藝術基金會**（**K11 Art Foundation**，簡稱**KAF**）係個香港註冊嘅非牟利藝術機構，由香港新世界發展集團執行副主席鄭志剛博士喺2010年創立。
抄手

**抄手**係四川嘅一種餃，將包肉餡嘅雲吞煠熟，然後再加調味。最常見嘅抄手會加紅色嘅辣油，叫紅油抄手。如果加酸辣調味，就叫**酸辣抄手**。
紅油抄手

**紅油抄手**係四川同重慶一帶一味小食，屬於川菜系。紅油係指辣油，而抄手就係四川話入面嘅雲吞。

類:餃

類:四川
類:重慶
Kawaii (DJ)

**Kawaii**（曾用藝名：**卡娃兒**、**黃詩頴**、**黃靜**、**黃櫟同**、**黃椼茵**、**黃月童**；本名：**黃潔恩**；英文：**Vanessa Wong**）係香港數碼電台節目主持。佢喺香港培道中學畢業，1992年到2005年曾經做香港電台節目主持，主持《晨光第一線》等節目。2005年離開香港電台後，佢曾經喺新資訊做節目主持，亦有擔任司儀工作，同埋幫Now TV、香港有線電視做節目主持。

而家係hEhA Music 老闆，代理海外藝人到香港發展，代理藝人歌手包括黃明志、何潤東、巫啓賢、東于哲、張智成、盧信宥(全民造星五第六名)等。佢亦投資飲食界，創立「情真餅家」品牌，主打健康不含豬油成份酥餅同月餅。
## 參考
權力

**權力**係社會科學同政治學經當用到嘅概念，一般係指影響或者控制大眾嘅能力，可以運用意志指揮一個組織甚至一個國。
## 睇埋
*權力分立
*權威
英皇資本

**英皇資本**（**Emperor Capital**，），前名**英皇證券**，係香港證券金融公司，喺1993年成立，係楊受成旗下英皇集團嘅附屬公司，提供證券同期貨經紀服務。

## 出面網頁
*英皇資本集團
樊京輝

**樊京輝**（；；）係中國記者，北京人。2015年9月到伊斯蘭國國境期間畀佢綁架，宣佈公開「出售」，但無講明要幾多贖金，到同年11月18號，伊斯蘭國宣佈已經處決咗佢，令佢做咗畀伊斯蘭國綁架同殺害嘅頭一位中華人民共和國公民。

## 攷
* 
* 
* 
* 

類:中國記者

類:人質
蘇格蘭足球代表隊

**蘇格蘭足球代表隊**由蘇格蘭足球協會負責，代表蘇格蘭參加足球國際賽，包括FIFA世界盃同埋歐洲國家盃。因為蘇格蘭唔係國際奧委會成員，所以佢唔參加奧運。

## 出面網頁
*
* 

代表隊
比利時足球代表隊

**比利時足球代表隊**係比利時嘅國家足球隊，由比利時足球協會管理。

呢隊波最好成績贏過FIFA世界盃季軍（2018年）、歐洲國家盃亞軍（1980年）同奧運會冠軍（1920年）。

## 出面網頁
* 
*
最後一戰系列

**最後一戰系列**（）係由Bungie創作嘅科幻第一人稱射擊遊戲系列，後來畀咗微軟嘅開發。

## 遊戲系列
### Bungie時代
*《》
*《》
*《》
*《》
*《》

### 343 Industries時代
*《》
*《》
*《》

### 外傳
*《》
*《》
*《》
*《》
*《》
*《》

## 改編作品
### 真人版
*《》
*《最後一戰：夜幕降臨》（*Halo: Nightfall*）

#### Paramount+電視劇
*《最後一戰》

### 動畫系列
*《》

## 出面網頁
*臺灣官方網站
芝加哥

（；，「ch」讀「sh」音），舊底仲有譯名叫**施家谷**，當地唐人就叫佢做**芝城**，係美國第三大城市，亦係伊利諾州最大城市，人口超過270萬。芝加哥喺密芝根湖邊，1837年開城，並喺19世紀中葉迅速發展，用咗六十幾年時間就已經喺1900年成為全球第五個達百萬人口嘅大城市。

## 文獻
安塔利亞

**安塔利亞**（；）係土耳其西南面地中海沿岸嘅一個城市，係安塔利亞省嘅首府。

類:土耳其城市
U2

**U2**係一支喺1976年成立於都柏林嘅愛爾蘭四人搖滾樂團。U2出過14張錄音室唱碟，亦都係世界其中一個最好賣嘅藝人，喺全世界大概賣咗150至170百萬張唱片。

## 音樂作品

* *[[Boy (唱碟)|Boy]]* (1980)
* *[[October (U2唱碟)|October]]* (1981)
* *[[War (U2唱碟)|War]]* (1983)
* *[[The Unforgettable Fire]]* (1984)
* *[[The Joshua Tree]]* (1987)
* *[[Rattle and Hum]]* (1988) 
* *[[Achtung Baby]]* (1991)
* *[[Zooropa]]* (1993)
* *[[Pop (U2唱碟)|Pop]]* (1997)
* *[[All That You Can't Leave Behind]]* (2000)
* *[[How to Dismantle an Atomic Bomb]]* (2004)
* *[[No Line on the Horizon]]* (2009)
* *[[Songs of Innocence (U2唱碟)|Songs of Innocence]]* (2014)
* *[[Songs of Experience (U2唱碟)|Songs of Experience]]* (2017)
* *[[Songs of Surrender]]* (2023)

## 巡迴演唱會

* U2-3 Tour (1979–1980)
* 11 O'Clock Tick Tock Tour (1980)
* Boy Tour (1980–1981)
* October Tour (1981–1982)
* War Tour (1982–1983)
* The Unforgettable Fire Tour (1984–1985)
* The Joshua Tree Tour (1987)
* Lovetown Tour (1989–1990)
* Zoo TV Tour (1992–1993)
* PopMart Tour (1997–1998)
* Elevation Tour (2001)
* Vertigo Tour (2005–2006)
* U2 360° Tour (2009–2011)
* Innocence + Experience Tour (2015)
* The Joshua Tree Tour 2017 (2017)
* Experience + Innocence Tour (2018)
* The Joshua Tree Tour 2019 (2019)

## 參考

## 出面網頁
*官方網站
高通

**高通**（）係美國一間無綫電訊技術研發公司，總部設立喺加州聖地牙哥。

## 出面網頁
*官方網站
宏達國際電子

**宏達國際電子**（），簡稱**宏達電**或**HTC**，係臺灣一間手機同埋平板電腦廠商，1997年成立。依家研發同製造智能手機同埋虛擬實境（VR）裝置係佢嘅主要業務。佢亦係全球第二大嘅VR頭戴顯示器製造商。2018年，宏達電以2.67億美金嘅品牌價值入選嗰年嘅台灣20大國際品牌，名列第14。

## 參攷

## 出面網頁
*官方網站
公鐵車

，全稱**公路鐵路兩用車**，泛指又可以行公路又可以行鐵路嘅車。目前嘅公鐵車主要有兩大類：由普通汽車改裝而成嘅公鐵車同埋特別設計嘅公鐵車。

## 圖片

## 參考


類:鐵路
榮耀之路

**榮耀之路**（）係指一套喺羅馬共和國同羅馬帝國初期，啲政治人物喺政府度擔任各種職位嘅次序。

類:古羅馬
拳頭

**拳頭**係將隻手握緊嘅狀態，五隻手指都收入手板度。

## 應用
*拳頭係打拳用到嘅基本姿勢。
*包剪揼入面，拳頭代表揼。
Eminem

**Eminem**（），真名**Marshall Bruce Mathers III**，係美國一位饒舌歌手 **([[Rap]]<nowiki/>per)**。曾經用過2個藝名 "Manix" 和 "M&M" (意思係Marshal & Mike)，後來演變成了Eminem，佢嘅能力亦被傳媒讚賞做擁有最多詞彙量嘅藝術家。

Eminem 嘅音樂風格獨特，融合左尖銳嘅歌詞、快得黎又清晰嘅口齒同埋強烈情感。佢嘅語言藝術天份同押韻技巧都令到佢嘅作品十分有辨識度。Eminem 最為人熟識嘅成就係因為佢係第一位白人Rapper係主流音樂界取得巨大成功，挑戰了種族界限，因為當時Rapper主要係黑人文化嘅世界。他嘅專輯好似《The Slim Shady LP》、《The Marshall Mathers LP》和《The Eminem Show》都獲得了商業成功和評論好評。

## 生平

### 初期
Eminem 出生係密蘇里州聖約瑟夫（St. Joseph），出世無幾耐，爸爸就離開左佢地。係12歲之前，媽媽（Debbie）帶住佢四圍搬屋，後黎佢地係密蘇里州底特律 （Detroit）嘅郊區華倫市定居，Eminem 表示佢當時生活嘅環境係可以隨時見到有人被槍殺。身為一個白人，生活係黑人社區入面，Eminem係學校往往就係被人霸凌嘅對像，不過屋企人都唔係點關心佢，唯一會關懷佢嘅就係舅父（Ronnie ）。

係聽過Beastie Boys嘅專輯《Licensed to Ill》以及舅父送嘅一首《Ice-T》嘅單曲之後，Eminem對嘻哈產生左湛濃厚興趣，14歲就第一次登臺演出。高中時期經常參加嘻哈比賽（Freestyle Battle），係地下嘻哈樂迷中已經有一定嘅人氣。另外佢因為經常走當嘅緣故，Eminem讀左兩次九年級（美國高中第一年，即相當於香港嘅**中三**），係17歲嘅時候輟學。

### 成名
1998年3月《The Source》雜誌係一篇極具影響力嘅「Unsigned Hype」專欄中介紹左一位當時名不見經傳嘅饒舌歌手——Eminem。呢一位饒舌界嘅嘅新星黎自曾經嘅「美國謀殺之都」底特律 (Detroit) 郊外，正逐漸獲得評論界嘅認可和讚譽，而這必將在未來幾年為他帶來巨大嘅成功。

作為地下音樂圈嘅寵兒，亦係一位實力強勁嘅Rapper。佢嘅天賦才華同埋嗓音，1998年去左洛杉磯參加即興饒舌演出。就係果次，當時Rap界最偉大嘅製作人德雷博士（Dr. Dre）第一次聽到了Eminem嘅歌。

## 作品

## 世界紀錄

* 2014年以《饒舌之神》（Rap God）一曲，憑住係6分鐘內唱出1560字，平均每秒4.28字嘅速度，創下最多文字嘅流行歌曲嘅健力士世界紀錄。
* 2022年以**《**Godzilla**》**在30秒內rap出229字，平均每秒唱出 7.6 個字，一共339個音節，相當於每秒11.3個音節打破個人紀錄。
** **《Rap God》嘅紀錄：** 平均每秒 4.28 個字。
** **《Rap God》嘅總字數：** 1560 個單詞，總長約 6 分 4 秒。
** **《Majesty》嘅紀錄：** 每秒 6.5 個字。
** **《Godzilla》嘅紀錄：** 每秒 7.5 個字（在 30 秒內唱出 229 個字）。 

## 狂迷事件
住蘇格蘭嘅Nikki Patterson，19 歲開始喺身上刺上第一個Eminem紋身。喺2020年佢全身上下總共有16 個Eminem頭像紋身，打破健力氏世界紀錄「單位音樂人頭像被紋身最多次數」。

## 參考

## 出面網頁
*官方網站

類:美國男歌手
俄羅斯航空

**俄羅斯航空股份有限公司**（）係俄羅斯嘅國家航空公司，亦都係俄羅斯最大嘅航空公司。

## 出面網頁
*官方網站
西斯納

**西斯納**係美國干沙州一間通用飛機製造商。

## 出面網頁
*官方網站

類:飛機製造商

類:堪薩斯州
聯合航空

**聯合航空**（）係美國一間航空公司，總部設喺伊利諾州芝加哥。

## 出面網頁
*官方網站
瑞士足球代表隊

**瑞士國家足球隊**（，，，）係瑞士嘅國家足球隊，由瑞士足球協會管理。

## 出面網頁
*
* 

國家足球隊
2015年亞洲冠軍盃

**2015年亞洲冠軍盃**係亞足聯舉辦嘅第34屆足球會比賽盛事，亦係亞足聯喺2002年將兩項盃賽合併之後嘅第13屆大賽，盃賽冠軍可以參加2015年世界足球會盃。上屆冠軍西悉尼流浪者打完小組賽後出局。

最後，廣州恆大淘寶隊喺亞冠決賽以總比分1-0贏咗杜拜國民而攞咗冠軍。高拉特攞咗亞洲最佳射手、最有價值球員同亞洲最佳外援獎項；廣州恆大淘寶將公平競賽獎同亞洲最佳足球會一齊攞埋；但亞洲足球先生俾阿默德·哈利爾攞咗。

## 參賽國家分配
2014年1月25號，亞足聯實行委員會宣佈咗2015同2016年嘅亞冠各國分配名額，各個國家嘅足協會按所屬國嘅球會同國家隊喺2009～2013年嘅亞洲足球賽事表現，畀出嘅積分而定排名。
*亞足聯排前24位嘅足協，一通過亞洲冠軍盃嘅參賽驗收，將有機會參加亞洲冠軍盃。
*東亞同西亞兩個半區各有12個直入小組賽同4個通過外圍賽而決定參賽名額。
*東亞同西亞各半區，排名前六嘅足協直接入小組賽同不定量嘅外圍賽名額：

*球會參賽數按綜合評分嚟排。喺東亞或西亞兩個半區，夾埋排第1～6嘅所屬國足球會，外圍賽輸咗嗰隊唔可以參加亞協盃，但夾埋排第7～12嘅所屬國足球會，外圍賽輸咗嗰隊可以參加亞協盃。

*  由於伊拉克、黎巴嫩、敘利亞被取消咗2015年嘅參賽資格，所以亞足協調整咗參賽名額，將原先屬西亞第六嘅一個名額畀咗月即別，而阿聯酋原先有一隻球會參加附加賽第三輪同附加賽第二輪，但後嚟改成兩隻一齊參加附加賽第三輪。
*  雖然伊拉克、黎巴嫩、敘利亞足協分別排喺西亞區第6、第17同19，但呢啲國家冇足球會可以通過亞洲冠軍盃嘅參賽資格，加上政治同治安環境堪憂，所以冇份參賽。
*  雖然澳洲足協排喺東亞區第3，但該國得9隻球會，加上參加A聯賽嘅惠靈頓鳳凰係紐西蘭足協屬下嘅足球會，夾埋唔符合亞足聯規定嘅數量要求，所以被斬咗一個直接參賽名額。

## 參賽隊
以下係呢屆亞冠嘅出場隊：

*  參賽次數係按呢項賽事合併改名做「亞洲冠軍盃」開始（2002–03賽季正賽同外圍賽）。
*  由於西亞區嘅科威特、敘利亞同伊拉克國內啲足球會俾亞足聯取消咗參賽資格，搞到得好少參賽隊玩附加賽，所以唔整第一輪。
*  原先2014年越南國家盃冠軍海防FC都有份參賽，但因足球會未正式喺越南聯賽入面授權參賽，所以被取消資格，改成2014年越南足球甲級聯賽亞軍河內FC參賽。
### 參賽隊位置

## 賽程
以下係2015年亞冠嘅賽程：

## 外圍賽

### 西亞區
#### 外圍賽第二輪

#### 資格賽

### 東亞區
#### 外圍賽第一輪

#### 外圍賽第二輪

#### 資格賽

## 小組賽
小組賽抽籤儀式喺2014年12月11號搞。計分按贏咗3分、打和1分、輸咗0分嚟計。每個組6輪比賽結束之後，排前兩位將會殺入淘汰賽，凈低嘅隊只係專心本土聯賽。

排名由先到後順序：
#睇小組各個隊嘅積分。
#小組≥2隊積分一樣，睇淨勝波。
#小組≥2隊淨勝波一樣，睇入波。
#小組≥2隊入波一樣，睇各個同分同淨勝波同入波啲隊之間嘅作客入波。
#小組≥2隊作客入波一樣，重新按1～4項嘅先後順序嚟計。
#:5-1. 睇總淨勝波。
#:5-2. 重係≥2隊總淨勝波一樣，睇總入波。
#假設≥2隊喺前5項對比都搞唔掂嘅，睇≥2隊嘅對陣情況：
#:有2隊且最後一輪對陣：喺返辦嘅主場直接互射十二碼。
#:＞2隊或2隊唔喺最後一輪對陣：小組賽入面罰紅或黃牌（最少排先）：
#::每張：1分　　→：3分　　每張（直接）：3分　　先後：4分
#以上情況都搞唔掂嘅，睇嗰個國家喺上年嘅亞足聯技術分（MA Ranking），邊個最多排先。【絕對冇可能同分】

### A組

### B組

### C組

### D組

### E組

### F組

### G組

### H組

## 淘汰賽
呢屆亞冠淘汰賽入面，凈得每個小組前兩位嘅隊先至畀入淘汰賽。每輪淘汰賽係主客兩場過，重整咗作客入波優惠。對陣雙方兩輪打嗮之後計主客兩輪夾埋嘅入波數：
#邊個最多出線，最少就被淘汰出局。
#兩輪夾埋打和，睇作客入波。
#作客入波都一樣數，開打加時賽。
#打咗加時賽後未分出結果嘅，直接互射十二碼，踢到有結果為止。

*註：
:綠字：有客場入波優惠而出線或攞冠軍。
: 兩隊喺比賽結束之後嘅1日，希拉爾向亞足聯上訴話杜拜國民濫用違規球員而取消杜拜國民殺入亞冠決賽資格，後嚟亞足聯臨時開會傾咗呢單嘢，結果敗訴。利雅德新月唔忿頸，去咗國際體育仲裁法院上訴，但重係維持原判，所以決賽嘅對手係杜拜國民。

## 註

## 出面網頁
*AFC Champions League, the-AFC.com

類:亞洲聯賽冠軍盃
西南航空

**西南航空**（，）係美國一間航空公司，機隊淨係用波音737機型。

## 出面網頁
*官方網站
孟非斯

**孟非斯**可以係：
*孟非斯 (埃及)
*孟非斯 (田納西州)
*孟非斯 (密蘇里州)
*孟非斯 (阿拉巴馬州)
巴拉圭足球代表隊

**巴拉圭國家足球隊**係巴拉圭嘅足球代表隊，由巴拉圭足球總會管。巴拉圭曾經3次FIFA世界盃打入十六強，重喺2010年成功入到八強。巴拉圭多數喺美洲國家盃贏，喺1953年同1979年攞美洲國家盃冠軍。
## 世界盃成績

## 出面網頁
* 

類:南美洲足球代表隊
代表隊
關島足球代表隊

**關島足球代表隊**係關島嘅官方足球代表隊，喺1975年成立，1996年加入國際足協，由關島足球協會管理。關島因為地理環境同人口等等原因，足球運動發展一直有限制，多年來俾人認為係世界上其中一隊魚腩足球代表隊。

## 出面網頁
*
農曆新年

，粵語又叫，北方話稱為**春節**，係東亞文化圈用到嘅農曆裏面嘅一年嘅開始，喺大中華地區、琉球、 朝鮮半島、越南同其他唐人聚居嘅地方都會慶祝，而蒙古同西藏受中華文化影響，亦會同一日有慶祝活動。日本本土過去都會慶祝農曆新年，但明治維新後將有關習俗搬到西曆元旦。

## 關於農曆新年嘅政治爭議
雖然農曆新年係一個不限於華人或中國人慶祝嘅節日活動，但有啲激進親中分子會借農曆新年來攻擊政治意見唔同嘅人，或者挑起矛盾。

### 對於非中國人慶祝農曆新年嘅攻擊
有啲激進親中分子會藉農曆新年攻擊同佢哋政治意見唔同嘅人。例如， 屈穎妍就曾經企圖混淆國籍同種族，攻擊移居海外嘅抗中人士，話佢哋口口聲聲拒絕承認自己係中國人，但一到農曆新年已經喺自己嘅基因面前跪低。

### 英文名稱爭議

喺英文，農曆新年一般會被翻譯「Lunar New Year」或者「Chinese New Year」。但有啲中國人就唔認同『Lunar New Year』呢個翻譯，覺得呢個翻譯唔尊重中國。

## 睇埋
*唐人新年（中國新年）
*日本新年
*朝鮮新年
*越南新年
*蒙古查干薩日
*西藏羅皇節

## 參考

## 出面網頁
*
丹尼士洛文

**丹尼士洛文**（，）係美國前籃球員，1986年加入NBA，先後效力過底特律活塞、聖安東尼奧馬刺、芝加哥公牛、洛杉磯湖人同達拉斯牛仔，外號「籃板王」。

佢曾經多次到訪朝鮮，公開宣稱金正恩係佢朋友。

## 出面網頁

* 
* 
*
磚片

**磚片**係平鋪而硬身嘅建築材料，通常用石頭或者陶瓷去整，鋪喺牆身或者天花嘅表面。

## 種類
*瓦片
*瓷磚
*紙皮石
約翰衛斯理

**約翰衛斯理**（英文：**John Wesley**，）係英國聖公會神職人員，創辦衛理公會（又叫循道公會）。
黃大仙區議會

**黃大仙區議會**係香港18個區議會之一，負責協助處理黃大仙區嘅事務。

2019年第6屆香港區議會選舉，泛民主派25個候選人全數當選，同埋無當然議席，所以成為香港第一個只係得泛民主派人士嘅區議會。

## 議員一覽（2024年-2027年）

## 議員一覽（2020年-2023年）

## 出面網頁
*黃大仙區議會
大埔區議會

**大埔區議會**係香港18個區議會之一，喺1981年4月成立，負責協助處理新界東大埔區嘅事務。呢區一共有21個議員，19個直選議員，2個當然議員（區內各鄉事委員會主席）。

## 組織
### 委員會
*漁農工商、旅遊及文娛康體委員會
*地區設施管理委員會
*環境、房屋及工程委員會
*社會服務委員會
*交通及運輸委員會

## 議員一覽（2020年至2023年）

## 議員一覽（2016年至2019年）

## 出面網頁
*大埔區議會
西貢區議會

**西貢區議會**係香港18個區議會之一，係負責處理新界西貢區（包括西貢市，西貢離島同埋將軍澳新市鎮）嘅地區事務。

呢區而家共有29個民選議員同2個當然議員（區內各鄉事委員會主席）。

秘書處同會議廳原本喺西貢市嘅西貢政府合署，因為太過遠，好多將軍澳區議員都要到西貢開會，好唔方便。隨住西貢將軍澳政府綜合大樓起好使用，就喺2012年嘅7月就搬入將軍澳坑口。地址喺將軍澳培成路38號西貢將軍澳政府綜合大樓四樓。

## 議員一覽（2020年－2023年）

## 議員一覽（2016年－2019年）

## 出面網頁
*西貢區議會
果阿

**果阿邦**，或者譯做**果亞邦**（貢加尼語：**गोंय** goṃya，馬拉提語：**गोवा** govā，goa，）係印度面積最細嘅一個邦，本來係葡萄牙殖民地，1961年印度出軍隊收復返。果阿邦北面係馬哈拉施特拉邦，東南面係卡納塔克邦，東臨阿拉伯海。

## 參考
馬尾藻海

**馬尾藻海**係北大西洋中間嘅一個海，皆因海面漂浮咗大量馬尾藻而有呢個名，入面最出名地方係百慕達三角。
特拉法加廣場

**特拉法加廣場**（）係位於英國倫敦中部、西敏市嘅一個公共廣場。廣場喺19世紀初期建成，位置原本喺一帶。個名係為咗紀念；呢場仗發生喺1805年10月21號，當時喺拿破崙戰爭期間，英國海軍喺外海擊敗咗法國同西班牙嘅聯合艦隊。

自13世紀起，特拉法加廣場附近已經係一個重要嘅地標，事關量度去倫敦嘅距離，傳統上都係以查令十字做起點。呢度部分地皮原本係，直到佐治四世在位期間將佢哋遷往白金漢宮，先令到該區可以俾建築師重新規劃。不過拿殊喺1835年過身之後，工程進度就拖慢咗，個廣場要去到1844年先正式開放。廣場四周圍有多座著名建築，包括國立畫廊、聖馬田教堂、同。廣場上面仲有幾座公共雕塑，最顯眼嘅係位於中央、高169呎（52米）嘅，紀念副海軍上將奶路臣。另外仲有查理一世嘅騎馬雕像，以及自1999年起輪流展出唔同藝術作品嘅「」。

特拉法加廣場一直係公眾集會同政治示威嘅熱門地點，譬如1887年嘅「」、第一次嘅終點集會，以至各類反戰同關注氣候變化嘅示威活動都喺度搞過。自1947年起，挪威政府每年都會送一棵聖誕樹俾特拉法加廣場，通常會喺聖誕節前後嗰十二日豎立展示。呢度亦係每年大除夕倒數慶祝嘅中心。以前廣場出晒名多野鴿，不過踏入21世紀初之後，當局已經採取措施趕走晒啲鴿。

## 名
呢個廣場係以命名。呢場戰役發生喺1805年10月21號，當時正值拿破崙戰爭，英國海軍喺西班牙西南部嘅外海擊敗咗法國同西班牙聯軍。雖然係咁，但個廣場其實要等到1835年先正式定名做「特拉法加廣場」。

「特拉法加」（）呢個名本身係西班牙文，但源自阿拉伯語。佢嘅語源有兩個講法：一係演變自Taraf al-Ghar（），意思係「洞穴海角」或者「月桂海角」；另一個講法係嚟自Taraf al-Gharb（），意思係「西方盡頭」或者「極西之地」。

## 攷

類:廣場
類:西敏市
𦧺閪

**𦧺閪**（），學術啲嘅可以嗌**陰戶口交**，係一個人用條脷或者嘴去𦧺一個女人嘅生殖器（陰蒂、女陰嘅第啲部分或者陰道），係口交嘅一種。。陰蒂係女性人體喺扑緊嘢嗰陣至敏感嘅生殖器部份，佢嘅刺激可以搞到女性性喚起甚至性高潮𠻹。

## 攷
斗底下嘅燈嘅比喻

**斗底下嘅燈嘅比喻**係耶穌講嘅一個比喻，記載喺《新約聖經》《馬太福音》第5章第14至16節、《馬可福音》第4章第21至22節、同埋《路加福音》第8章第16至18節。

## 聖經譯文

## 解釋
耶穌提醒佢嘅聽眾，冇人會將燈放喺床底或斗底下面。要將燈放喺燈檯上面畀其他人見到，同令到入來嘅人見到亮光。上帝就係點燈嘅人，藉住主耶穌同上帝嘅工作，為世人提供照明嘅火焰；如果任何人見唔到嗰啲光，並唔係上帝嘅錯。耶穌揭示嗰啲尋求神蹟嘅批評者同唔信嘅人，係由於佢哋嘅貪婪同害怕羞辱所導致嘅。佢哋唔信，係因為佢哋動機唔純正。喺身體上嚟睇，眼睛叫全身光明。如果眼睛健康，嗰個人就能夠見到光；但係如果眼睛有病、盲嘅，光就入唔到去。聽耶穌講嘢嘅人，自以為非常聰明，佢哋以為自己全身光明；但係耶穌警告佢哋要注意，喺佢哋裏頭嘅光事實上係黑暗。佢哋自己假裝嘅智慧同優越感令佢哋遠離上帝。動機純正嘅人，向耶穌呢個世界嘅光，開放全人，於是就充滿屬靈嘅光明。佢裏頭嘅生命為基督點光，正如佢坐喺燈光之下，全身光明一樣。

## 參考
蛞蝓

**蛞蝓**（學名：**Agriolimax agrestis Linnaeus**），又叫**水蜒蚰**，俗名**鼻涕蟲**。係腹足綱嘅一種軟體動物，同部分蝸牛組成有肺目，個樣似無殼嘅蝸牛。

佢哋體表濕潤有黏液，對農作物有害，但對人體無害。

## 食用
蛞蝓可以食用，且味道同蝸牛差唔多，蛞蝓本身無毒無害，但佢係血線蟲嘅中間宿主，人類食用未全煮熟嘅蛞蝓會被感染。

## 寄生蟲疾病
2010年，澳洲有一個19歲嘅橄欖球球員Sam Ballard，接受朋友嘅挑戰，生吞活嘅蛞蝓之後，感染咗「廣東住血線蟲」。呢種寄生蟲喺囓齒動物身上發現，但蝸牛或者蛞蝓喺食咗老鼠屎嘅時侯都會做咗中間宿主。嗰個人患咗嗜酸性腦膜炎，導致咗終身癱瘓，最後喺2018年病死。

## 參考文獻
福斯新聞頻道. 2018-11-04
海龍蛙兵

**海龍蛙兵**，正式叫**中華民國陸軍101兩棲偵察營**（***'，簡稱***'），俗稱**水鬼**，係中華民國（台灣）陸軍嘅特種部隊之一。駐紮喺金門、馬祖、澎湖等地方，主要執行海域巡弋、漁船驅離、水文偵察、運補護航、海上救難等任務。

海龍蛙兵喺金門有兩個連（營部連-料羅灣儲訓隊、偵一連），澎湖西嶼偵二連、馬祖南竿偵三連、馬祖東引偵四連等外島各一個連，營部駐紮喺金門。東引連喺2012年3月28號精簡裁撤。

## 裝備

### 快艇
* 成功艇
* 海龍艇
### 單兵武器
* AITOR森林之狼
* 十字弓
* T75手槍
* 57式步槍
* T91戰鬥步槍
* 巴雷特M82狙擊步槍
* M24狙擊步槍

## 參考
2015年亞洲冠軍盃決賽

**2015年亞洲冠軍盃決賽**係2015年亞洲冠軍盃搞兩輪比賽而決定邊個嘅冠軍嘅比賽。頭輪喺2015年11月7號踢，尾輪喺2015年11月21號踢。兩輪夾埋總比分最多嘅隊（打和計作客入波），會攞到2015年亞洲冠軍盃冠軍，重代表亞洲區參加2015年世界冠軍球會盃。呢場比賽係亞洲足協第34次辦嘅最頂級足球會盃賽事，亦係第13次喺亞洲冠軍盃爭最高榮譽嘅比賽。

## 場地

File:Rashid Stadium3.jpg|頭輪喺拉斯德體育場踢
File:Tianhe Stadium.jpg|尾輪喺天河體育中心踢

亞足聯喺2013年定咗，呢屆亞冠決賽喺兩隊之間嘅主客場踢。

## 過程

呢場決賽係由阿聯酋嘅杜拜國民對中國嘅廣州恆大淘寶。頭輪杜拜國民喺拉斯德體育場主場同廣州恆大淘寶踢成0-0，到咗廣州天河體育中心打嘅第二回合引起全中國人民關注，雖然門票開售嗰時，最高去到39000蚊，但一樣俾波迷秒殺嗮。比賽嗰晚廣州市區內各大酒吧、食肆、酒店幾乎爆滿，最後兩隊踢成1-0。

廣州恆大淘寶以兩輪總比分1-0而攞到2015年亞洲冠軍盃冠軍。

## 註
民工

**民工**，又叫**農民工**、**外來工**，指嘅喺為咗工作從農村移民到城市嘅工人。「民工」喺中國大陸改革開放前就出現嘅稱謂，源自於九一八抗戰時期嘅民兵，被尊稱做「民夫」、「民婦」，大陸解放（和平時期）之後改叫民工。早期民工嘅工作離土唔離鄉，或者短期離鄉，而「農民工」嘅稱謂係由改革開放之後，眾多嘅農民進入城市後出現。農民工長期喺城市入面工作、生活，「外來工」嘅叫法就帶有地方色彩，係由農民工所在地嘅本地人對佢哋嘅稱呼。

## 睇埋

*外籍勞工
*外來移民
*三農問題
*中國崛起
*哈里斯-托達羅模型

*盲流
*農村人口外流
*流動人口
*公民
*新公民
*空巢老人

*二等公民
*社會保障
*社會公平
*內地延長主義

## 參考
搬運工人

**搬運工人**（），又叫**搬運佬**，係為其他人搬運貨物作為工作嘅工人，俗稱又叫**挑夫**。喺山區入面，幫助其他人從事登山活動嘅需要，揹運登山物品、料理烹煮、找地紮營、急難救援、巡山守望等，包攬呢啲工作嘅搬運工人，又叫「高山協作員」。喺好多第三世界國家，重有唔少搬運工人被雇用，特別喺一啲領域，其中駱駝、牛、馬或者狗等動物，以及手推車、貨車、輪船、火車或者飛機等交通工具，無法取代傳統嘅人力搬運方式，或者呢啲替代方式唔實用。另外喺發展中國家，童兵亦都經常被強迫做搬運工作。

## 參考
龍眼洞森林公園

（注意「洞」字有地名變音）係中國廣東省廣州市嘅一間森林公園，喺2000年起，2001年起好，位置喺天河區龍眼洞西邊嘅山地東坡。東北邊冇遠係漁沙坦，西北邊係鬼王山，南邊係元崗同長湴嘅交界。呢間公園係天河區火龍鳳生態景區當中嘅其一景，山頂有4座琉璃瓦頂嘅亭。另外，喺呢間公園西邊有條路可以去到金盤嶺、鬼王山同烏仔山、杓蔴山等超易蕩失路嘅地區，亦可以去到漁沙坦、大源、太和嶂附近。

喺公園東邊嘅石陂湖邊，有廣東邊防武警同龍眼洞啲居民一齊搞嘅軍民友誼林。2002年植樹節時，幾千位武警官兵同天河區政府、沙河鎮（今日嘅沙河街道），龍眼洞各級領導幹部同村民一齊上山種樹。

## 註

類:廣州公園
類:天河區
IPad Air

**iPad Air**係蘋果公司喺2013年推出嘅一部平板電腦。用蘋果自己研發嘅A7處理器。螢光幕有9.7吋咁大，部機嘅特點係薄過上一代型號，有啲似iPad mini。
中國聯合航空

**中國聯合航空公司**，簡稱**中國聯航**，係一間總部設喺北京，由中國人民解放軍空軍開設，獨家使用北京南苑機場作為營運基地嘅廉價航空公司。

## 出面網頁
*官方網站
易捷航空

**易捷航空**（）係英國一間廉價航空公司，機隊淨係用A320系列。

## 出面網頁
*官方網站
龍化

**龍化**（）係中國河北保定安新嘅鄉，離高陽縣城20公里，鄉政府駐北龍化村。龍化面積51.4平方公里，人口3.1萬人（2015年）。農業上出產小麥、粟米、花生，工業有塑料加工、服裝、農機配件、紡織。

## 地理
龍化位於保定邊緣，東面係滄州任丘，東南係龐口，南面係小王果莊，西面係蒲口。龍化地勢低平，境域地勢由西南向東北傾斜。轄境東西最長10.8公里，南北最遠8.6公里。境內有瀦龍河自南向北流過，係季節性河流。

## 史

龍化嘅名源自瀦龍河，傳說喺顓頊時，有豬化爲龍而變成呢條河，所以叫豬龍河，後來寫成瀦龍河。龍化臨近呢條河，而且本身就喺條河嘅舊河道，個名就源自呢個傳說，而啲村根據相對方位，分成北、南、西三條龍化村。明清時龍化一帶屬高陽嘅龍化社，民國時分屬高陽一區、五區。1958年公社化時，呢度屬舊城人民公社。

龍化喺1961年建置，初時叫**北龍化**（），當時叫**北龍化人民公社**，由舊城公社分出，同時而家轄境有部份屬舊城公社。之後直到1984年改爲**北龍化鄉**，不過到當年12月就改名叫**龍化鄉**。1996年2月1號鄉鎮合併，龍化併入咗原先屬舊城鎮嘅西良澱、齊王莊呢兩條村，之後個建置延續到而家。

由於政府規劃咗雄安新區，龍化劃咗入新區範圍內，喺2018年4月20號，龍化由高陽縣過畀安新縣，隨之亦變咗政區代碼。

## 政區
龍化轄16條村。
*村：北龍化、南龍化、西龍化、南佛堂、北佛堂、南教臺、大教臺、孟仲峰、三坊子、張莊、石氏、良村、擁城、梅果莊、齊王莊、西良澱

## 攷


類:保定政區
龍化 (搞清楚)

**龍化**（）可以係：
*龍化鄉，中國河北保定高陽嘅鄉
*龍化州，遼國嘅州
*龍化社區，多處
*龍化村，中國山東煙臺龍口龍港街道嘅村
*龍化面，韓國忠淸北道永同郡嘅面
*龍化瀑布，日本栃木縣那須鹽原嘅瀑布
龍化社區

**龍化社區**（）係中國黑龍江社區名，可以係：
*綏化安達嘅社區，請睇《鐵西街道》
*:喺2002年建立居委。地名出自轄區北部嘅黑龍江龍新化工場。
*大慶龍鳳區嘅社區，請睇《龍鳳街道》
*:喺2001年建立居委。「龍化」嘅「龍」指佢所在嘅龍鳳區。

## 出面網頁
*中國國家地名信息庫
語源學

**語源學**，又喊做**詞源學**，係語言學其中一個分支，專門研究詞語嘅來源、歷史同埋演變：是但搵一隻語言嚟睇，佢都係由另一隻古語言慢慢演變過嚟嘅；例如英文源自原始日耳曼語，而原始日耳曼語本身係印歐語言嘅分支；又或者粵語源自中古漢語，而中古漢語又係漢藏語言嘅一份子。透過研究古語中嘅詞，語言學家可以搵到現代語言嘅唔同詞嘅演變過程。

語源學上嘅研究，會探討某語言嘅唔同詞最初係點形成、點樣喺唔同時期起變化、以至點樣由第啲語言借入。語源學研究涉及發音、語義、文化同社會歷史等多方面嘅因素。學者透過語源學，可以追溯詞語間嘅歷史關係，了解語言嘅演變歷史。

## 詞語點嚟

根據二十一世紀初嘅語源學研究，詞語形成嘅機制有好多種，好似係：
* 語言演變：隨住時間流逝，原有詞語嘅發音、詞形、意思都可能發生變化。例子可以睇吓語義演變嘅現象。
* 借詞：即係由第啲語言借入詞語；借詞通常係用嚟表達本來無對應概念嘅事物，例如英語 bus 借入粵語作**巴士**噉，呢種現象體現語言之間嘅接觸，亦反映文化交流同社會變遷。
* 造詞：包括構詞衍生同埋合成詞。
* 象聲詞：象聲詞係模仿自然界或者人造聲音而形成嘅詞，例如粵語以喵嚟表示貓嘅叫聲。
等等。

有陣時，語義變化會令詞源變得難以追蹤。例如英文 *bead* 一詞據講原本係**祈禱**噉解，源自古英語 *bede*，但由於當時啲人成日用珠仔嚟祈禱，嗌嗌吓隻詞嘅意思就由**祈禱**變咗做**珠仔**。

## 詞語分類

喺語源學入便，學者會根據詞與詞之間嘅來源關係去分類。

同源詞（cognate）係指某幾個詞都直接由一個共同祖語嘅詞演化落嚟，例如英語、德語同荷蘭語等都屬於日耳曼語言，由原始日耳曼語演變出嚟，而由於佢哋同源，佢哋當中有唔少詞語都係一脈相承，共同承繼自呢隻共同祖語嘅，例如英語 *father*、德語 *Vater* 同埋荷蘭語 *vader* 都係源自原始日耳曼語，係**父親**噉解。孖生詞 (暫譯) 就係指緊同一語言入便有多隻詞，都係嚟自同一詞源，但可能經由唔同途徑傳入或演變出嚟。





詞根（root）係指同一隻語言裡便，有一組相關詞語來源相同，例如英語 *happy*、*unhappy*、*happily* 都來自同一個詞根 *happy*。

衍生詞係指緊由詞根嗰度加上前綴、後綴或者改變元音或輔音嚟形成新詞，以英語 *happy* 為例，*unhappy* 加咗前綴 *un-*，變成**唔開心**；*happily* 加咗後綴 *-ly* 變成副詞，指**開心噉**。詞根同衍生詞嘅概念，構詞學同詞彙學中都成日使用。

## 研究方法

語源學家研究詞語來源嗰時，會用到唔同方法去重構啲詞語嘅歷史，包括：
*文獻學研究：如果有早期文獻或者古代手稿，可以追蹤唔同詞語喺唔同時代、唔同語境之下嘅拼寫同埋意思變化。呢種方法對多人用嘅古典語言特別有用，例如係拉丁文、古希臘文同文言文等等都係噉，不過有唔少語言都冇人寫，甚至連完整嘅文字系統都冇，呢啲語言嘅語源研究就較難用文獻嚟做。
*方言學資料：有陣時同一隻詞喺唔同方言入便會出現變體，呢啲音形或者意義差異可以幫手推測出隻詞嘅早期形態；例如唔同地區嘅粵語發音都不盡相同，有啲可能更保存到古音。
*比較法：係歷史語言學嘅核心研究方法之一；對比幾隻親屬語言（例如拉丁語、古希臘語同埋梵語），學者可以重構出佢哋嘅共同祖語（原始印歐語）進而判斷邊啲詞係由祖語嗰度遺傳落嚟，邊啲係後期借入嘅。
呢啲方法結合使用，可以令語源分析更加準確同可驗證。例如，當一個詞嘅形態同意義喺唔同地區、唔同語言都出現有某啲規律嘅變化，學者就可以確定佢哋之間存在歷史連繫，進而重構出佢哋嘅共同詞源。

## 粵語詞源

現代粵語會用嘅詞彙，有好多唔同來源：
*百越諸語：詳情可以睇睇古百越語底層嘅概念。亦可以睇睇粵語中有部份詞彙，被指係嚟自壯侗語系（現代泰語所屬嘅語系）嘅，例如**倒冧**個**冧**噉。
*古代漢語：指緊上古漢語同中古漢語等；粵語屬於漢藏語系，源自古漢語，因而由古漢語度承繼咗唔少詞彙，甚至保留咗唔少第啲漢語（比如係官話）冇咗嘅用法，好似係日常都會用嘅**得閒**、**隔籬**同**今朝**等，都被指係承繼自古漢語。亦可以睇睇粵語古詞嘅諗頭。
*南亞諸語：梵文透過佛教傳咗唔少宗教詞彙去漢語，此外波斯語亦透過文化交流借咗唔少詞彙俾漢語；呢啲詞彙當中有好多係現代粵語仲會用嘅，例如嚟自梵文嘅涅槃同舍利，或者嚟自波斯語嘅葡萄呀噉。
*歐洲語言：粵港地區自從明朝起就不斷同歐洲嘅商人接觸，及後香港同澳門仲成為咗殖民地，同歐語交流得多，因而由歐語嗰度借咗唔少詞，當中港式粵語就有大量嚟自英語嘅借詞，而澳門粵語就有一定量嘅葡語借詞。詳情可以參考粵語嘅英文借詞。
*南洋諸語：東南亞各地有唔少粵籍華人散居，佢哋各自受在地語言影響，由在地語言度借詞；例如馬來西亞嘅粵籍華人群體日常講嘢就不時會借用馬來語嘅詞彙。詳情可以睇睇馬拉粵語等嘅概念。
*日韓：自從二十世紀起，大中華地區嘅學者成日都會參考日本點樣翻譯西方概念，而且日本嘅流行文化廣泛盛行於東亞，令到唔少日語用法進入咗二十一世紀初嘅粵語，例如**[[科學]]**等嘅唔少學術詞彙，或者**人氣**指受歡迎程度等嘅流行文化詞彙；而二十一世紀初韓國亦出咗唔少文化產物，令到粵語吸納咗少量韓語詞彙。
*自創：同其他語言或方言一樣，粵語喺史上一路有變化，時會自創新詞；自創嘅詞好多時都只係曇花一現，可能過十幾廿年就被遺忘，但呢啲詞有部份嘅會保留到落嚟，為後世嘅粵語群體所流傳。例如**咸豐年嘅事**呢個詞組就被指係呢種情況。

## 睇埋
*語義學
*詞彙學
*方言學
*歷史語言學

## 引述

## 註釋

## 參考

*Alfred Bammesberger. *English Etymology*. Heidelberg: Carl Winter, 1984.
*Philip Durkin. "Etymology", in *Encyclopedia of Language and Linguistics*, 2nd edn. Ed. Keith Brown. Vol. 4. Oxford: Elsevier, 2006, pp.&nbsp;260–267.
*Philip Durkin. *The Oxford Guide to Etymology*. Oxford University Press, 2009.
*Yakov Malkiel. *Etymology*. Cambridge University Press, 1993.
*Alan S. C. Ross. *Etymology, with a special reference to English*. Fair Lawn, NJ: Essential Books; London: Deutsch, 1958.
平假名

**平假名**（；）係日文假名其中一個種類，由漢字草書演化過嚟，而家一共有48個。

## 用途
而家平假名喺日本國內，以下場合用得比較多：
* 用喺文章入面
** 同漢字配合，假名作為輔助性質
* 用嚟標記讀音（睇埋：訓讀、振假名、注音標記）
** 用漢字寫和字，但係個漢字平常唔會咁讀嗰陣，寫明心目中想寫嘅係乜嘢音
** 用咗唔係常用漢字嘅漢字，想寫明讀音
** 畀日文初學者（有時有啲字直接唔用正寫，用平假名頂住檔）
* 喺書法，假名一般用平假名
* 用喺人名（例如改名嘅時候想用嘅漢字唔准用，或者其他理由改名嘅時候唔想寫明係乜漢字，又或者藝名唔想用漢字，等等）。

## 一覽

## 睇埋
*片假名
*萬葉假名
*大和言葉

## 註
七大工業國組織

****（英文：Group of Seven，**G7**）係一個由世界七大已開發國家經濟體組成嘅國際組織，而家嘅成員係美國、加拿大、英國、法國、德國、意大利同日本。

類:國際組織
G7

**G7**或**G-7**或**G.7**可以係：

* 七大工業國組織
* 京新高速嘅中國國家高速公路代碼
* 元素週期表中嘅Ⅶ族元素
* 意大利甘道夫航空嘅IATA代碼
* 美國GoJet航空嘅IATA代碼
* 第七小調嘅其一音調
* 南韓音樂組合——青春不敗嘅女子隊名
廣州市足球協會

（），簡稱（），係中國廣東廣州嘅一間足球運動嘅管理機構，喺1954年成立，位置喺越秀區東湖路嘅越秀區東山體育場入面。

1999年，足協開辦過3人足球賽，搞出超過2000隊自由報名嘅場面而俾其它中國大陸外市模仿。2015年11月25號，足協正式脫離體育局成立，成為中國大陸第一間脫離體育局成立嘅足協。

## 註

## 出面網頁

類:廣州足球
類:各地足球協會